ΑΠΟΦΑΣΕΙΣ
Αριθμ. 2147
Τροποποίηση της υπ’  αρ. 6778/23.5.2018
(Β’ 2139) απόφασης ίδρυσης και της υπ’ αρ. 8007/
13.6.2018 (Β’ 2586) απόφασης έγκρισης του κανονισμού σπουδών του Προγράμματος Μεταπτυ-
χιακών Σπουδών με τίτλο «Επιστήμες της Αγωγής: Τέχνη και Εκπαίδευση» του Παιδαγωγικού
Τμήματος Προσχολικής Εκπαίδευσης του Πανεπιστημίου Κρήτης, σύμφωνα με τον ν. 4957/2022.
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ
Έχοντας υπόψη:
Α. Τις διατάξεις:
1. Του π.δ. 296/1973 «Περί καθορισμού του τίτλου και
της έδρας του εν Κρήτη ιδρυθέντος Πανεπιστημίου»
(Α’ 239), του ν.δ. 114/1974 «Περί τροποποιήσεως και
συμπληρώσεως του ν.δ. 87/1973 “Περί ιδρύσεως Πανεπιστημίων εις Θράκην και εις Κρήτην” και επεκτάσεως
διατάξεων τινών αυτού εις άπαντα τα ΑΕΙ» (Α’ 310), του
ν. 259/1976 (Α’ 25) περί τροποποιήσεως και συμπληρώσεως των περί Πανεπιστημίων Θράκης και Κρήτης κει-
μένων διατάξεων,
2. των άρθρων 5 και 9 του Κεφαλαίου Β’ «Δημοσιευτέα
ύλη» του ν. 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις» (Α’ 131),
3. του ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις» (Α’ 141) και ιδίως της παρ. 4
του άρθρου 16 και του άρθρου 80,
4. του ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων Παράρτημα διπλώματος»
(Α’ 189),
5. των άρθρων 75 - 80 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της
Οδηγίας (ΕΕ) 2016/2102 και της Οδηγίας (ΕΕ) 2019/1024 Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972) και άλλες διατάξεις»
(Α’ 184), και της παρ. 5 του άρθρου 108 του ιδίου νόμου
περί κατάργησης άρθρων του ν. 3861/2010 «Ενίσχυση
της διαφάνειας με την υποχρεωτική ανάρτηση νόμων και
πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια»
και άλλες διατάξεις» (Α’ 112).
Β. Τα έγγραφα και στοιχεία:
1. Την υπό στοιχεία 135557/Ζ1/1.11.2022 (ΑΔΑ:
6ΧΨΖ46ΜΤΛΗ-ΤΧΔ) εγκύκλιο του Υπουργείου Παιδείας και Θρησκευμάτων «Εφαρμογή των διατάξεων του
ν. 4957/2022 “Νέοι Ορίζοντες στα Ανώτατα Εκπαιδευτικά
Ιδρύματα: Ενίσχυση της ποιότητας, της λειτουργικότητας
και της σύνδεσης των Α.Ε.Ι. με την κοινωνία και λοιπές
διατάξεις” για την οργάνωση και λειτουργία προγραμμάτων μεταπτυχιακών σπουδών με λοιπά θέματα».
2. Την υπό στοιχεία 108990/Ζ1/2022 υπουργική απόφαση «Ρύθμιση των θεμάτων σχετικά με τη διαδικασία
δωρεάν φοίτησης σε Πρόγραμμα Μεταπτυχιακών Σπουδών με τέλη φοίτησης» (Β’ 4899).
3. Την υπό στοιχεία 18137/Ζ1/16.02.2023 κοινή υπουργική απόφαση «Καθορισμός των προϋποθέσεων και της
διαδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως Εκπαίδευσης στα
Ανώτατα Εκπαιδευτικά Ιδρύματα (Α.Ε.Ι.)» (Β’ 1079).
4. Την υπό στοιχεία 108169/Ζ1/21.8.2020 διαπιστωτική πράξη της Υπουργού Παιδείας και Θρησκευμάτων
(Υ.Ο.Δ.Δ. 677) για την εκλογή ως Πρύτανη του Πανεπιστημίου Κρήτης του Καθηγητή της Ιατρικής Σχολής Γεωργίου
Κοντάκη, με τετραετή θητεία από 1.9.2020 έως 31.8.2024.
5. Την υπ’ αρ. 19615/01.09.2023 (ΑΔΑ: ΡΔΞ4469Β7Γ-Ξ71)
πράξη συγκρότησης της Συγκλήτου του Πανεπιστημίου
Κρήτης για το ακαδημαϊκό έτος 2023-24.
6. Την υπ’ αρ. 27313/16.11.2023 απόφαση του Πρυτανικού Συμβουλίου του Πανεπιστημίου Κρήτης λειτουρ-
γούντος ως Συμβουλίου Διοίκησης «Τροποποίηση Κανονισμού Αποδοχών για την Παροχή Διδακτικού Έργου
στο Πανεπιστήμιο Κρήτης» (Β’ 6647).
7. Την υπ’ αρ. 6778/23.05.2018 απόφαση της Συγκλήτου του Πανεπιστημίου Κρήτης «Ίδρυση Προγράμ-
ματος Μεταπτυχιακών Σπουδών με τίτλο: “Επιστήμες
της Αγωγής: Τέχνη και Εκπαίδευση” του Παιδαγωγικού
Τμήματος Προσχολικής Εκπαίδευσης (Π.Τ.Π.Ε.) του
Πανεπιστημίου Κρήτης σύμφωνα με τον ν. 4485/2017
(Α’ 114)» (Β’ 2139).
8. Την υπ’ αρ. 8007/13.06.2018 απόφαση της Συγκλήτου του Πανεπιστημίου Κρήτης «Έγκριση κανο-
νισμού Μεταπτυχιακών Σπουδών του Προγράμματος
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
12 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1025
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1025/12.02.2024
Μεταπτυχιακών Σπουδών με τίτλο: “Επιστήμες της
Αγωγής: Τέχνη και Εκπαίδευση” του Παιδαγωγικού
Τμήματος Προσχολικής Εκπαίδευσης (Π.Τ.Π.Ε.) του
Πανεπιστημίου Κρήτης σύμφωνα με τον ν. 4485/2017
(Α’ 114).» (Β’ 2586).
9. Την υπ’ αρ. 8491/21.04.2023 απόφαση της Συγκλήτου του Πανεπιστημίου Κρήτης «Τροποποίηση του άρ-
θρου 11 της υπ’ αρ. 6778/23.05.2018 (Β’ 2139) απόφασης της Συγκλήτου του Πανεπιστημίου Κρήτης, η οποία
αφορά στην Ίδρυση του Προγράμματος Μεταπτυχιακών
Σπουδών με τίτλο “Επιστήμες της Αγωγής: Τέχνη και Εκπαίδευση” του Παιδαγωγικού Τμήματος Προσχολικής
Εκπαίδευσης του Πανεπιστημίου Κρήτης» (Β’ 2856).
10. Την υπ’ αρ. 491/20.10.2022 (ΑΔΑ ΡΠ4Τ469Β7Γ-ΤΨΛ)
πράξη της Συγκλήτου για τη Συγκρότηση της Επιτροπής
Μεταπτυχιακών Σπουδών του Πανεπιστημίου Κρήτης σε
εφαρμογή του ν. 4957/2022 (Α’ 141).
11. Την υπ’ αρ. 23085/09.10.2023 απόφαση της Συγκλήτου του Πανεπιστημίου Κρήτης για την «Έγκριση
Κανονισμού Προγραμμάτων Μεταπτυχιακών Σπουδών
του Πανεπιστημίου Κρήτης» (Β’ 5941).
12. Την εισήγηση της υπ’ αρ. 630ης/10.11.2023 συνέλευσης του Παιδαγωγικού Τμήματος Προσχολικής Εκπαί-
δευσης του Πανεπιστημίου Κρήτης σχετικά με την τροποποίηση της απόφασης ίδρυσης και του κανονισμού
λειτουργίας του Προγράμματος Μεταπτυχιακών Σπουδών «Επιστήμες της Αγωγής: Τέχνη και Εκπαίδευση».
13. Το τροποποιημένο σχέδιο Απόφασης Ίδρυσης, το
τροποποιημένο σχέδιο Κανονισμού Λειτουργίας, τον
Αναλυτικό Προϋπολογισμό Λειτουργίας, τη Μελέτη Σκοπιμότητας και Βιωσιμότητας με την Έκθεση Υλικοτεχνι-
κής Υποδομής και την Έκθεση σχετικά με την Οργάνωση
της Εκπαιδευτικής Διαδικασίας.
14. Την εισήγηση της υπ’ αρ. 10ης/16.11.2023 συνεδρίασης της Επιτροπής Μεταπτυχιακών Σπουδών του
Πανεπιστημίου Κρήτης σχετικά με την τροποποίηση της
απόφασης ίδρυσης και του κανονισμού λειτουργίας του
Προγράμματος Μεταπτυχιακών Σπουδών «Επιστήμες
της Αγωγής: Τέχνη και Εκπαίδευση».
15. Τα πρακτικά της υπ’ αρ. 508ης/23.11.2023 συνεδρίασης της Συγκλήτου για το παρόν θέμα.
16. Την εισήγηση του Αντιπρύτανη Ακαδημαϊκών
Υποθέσεων, Δια Βίου Μάθησης, Διεθνών Σχέσεων και
Εξωστρέφειας του Πανεπιστημίου Κρήτης, Καθηγητή
Γεώργιου Κοσιώρη.
17. Το γεγονός ότι από τις διατάξεις της απόφασης
αυτής δεν προκαλείται δαπάνη εις βάρος του κρατικού
προϋπολογισμού, αποφασίζει:
Την τροποποίηση της υπ’ αρ. 6778/23.05.2018 (Β’ 2139)
απόφασης ίδρυσης και της υπ’ αρ. 8007/13.06.2018 (Β’ 2586)
απόφασης έγκρισης του κανονισμού σπουδών του Προγράμματος Μεταπτυχιακών Σπουδών με τίτλο «Επιστήμες
της Αγωγής: Τέχνη και Εκπαίδευση» του Παιδαγωγικού
Τμήματος Προσχολικής Εκπαίδευσης του Πανεπιστημίου
Κρήτης, σύμφωνα με τον ν. 4957/2022, ως ακολούθως:
Α) Ίδρυση Προγράμματος Μεταπτυχιακών Σπουδών
με τίτλο «Επιστήμες της Αγωγής: Τέχνη και Εκπαίδευση»
Άρθρο 1
Γενικές Διατάξεις
Το Παιδαγωγικό Τμήμα Προσχολικής Εκπαίδευσης του
Πανεπιστημίου Κρήτης οργανώνει και λειτουργεί από το
ακαδημαϊκό έτος 2024-25 Πρόγραμμα Μεταπτυχιακών
Σπουδών (Π.Μ.Σ.) με τίτλο «Επιστήμες της Αγωγής: Τέχνη
και Εκπαίδευση», σύμφωνα με τις διατάξεις της απόφασης αυτής και του ν. 4957/2022 (Α’ 141).
Άρθρο 2
Μεταπτυχιακός Τίτλος
Το Π.Μ.Σ. απονέμει Δίπλωμα Μεταπτυχιακών Σπουδών (Δ.Μ.Σ.) στις «Επιστήμες της Αγωγής: Τέχνη και
Εκπαίδευση».
Άρθρο 3
Αντικείμενο - Σκοπός Μαθησιακά Αποτελέσματα - Προσόντα
Αντικείμενο του Προγράμματος Μεταπτυχιακών
Σπουδών είναι μορφές Τέχνης, όπως η λογοτεχνία, το
θέατρο, η μουσική, οι εικαστικές τέχνες, ο χορός και ο
κινηματογράφος, οι οποίες μελετώνται τόσο ως προς
τις μορφολογικές, αισθητικές, ιστορικές, κοινωνικές και
πολιτικές τους παραμέτρους όσο και ως προς τις γόνιμες
σχέσεις που μπορούν να αναπτύξουν με το χώρο της εκπαίδευσης. Αντικείμενα από το χώρο της των Επιστημών
της Αγωγής, όπως η Ειδική Διδακτική ή η Ψυχολογία,
πλαισιώνουν μια τέτοια προσέγγιση.
Σκοπός του Π.Μ.Σ. είναι η επιστημονική εξειδίκευση
και η καλλιέργεια της έρευνας σε επιστημονικά πεδία,
τα οποία έχουν να κάνουν με όλες τις πτυχές της Τέχνης
και τις δυνατότητες αξιοποίησής τους στην Εκπαίδευση
μέσα στο ευρύτερο πεδίο των Επιστημών της Αγωγής.
Με τη συστηματική μελέτη των αντικειμένων αυτών το
Π.Μ.Σ. στοχεύει στην προαγωγή της έρευνας και την
παραγωγή νέας γνώσης γύρω από αυτά, καθώς και
στην καλλιέργεια σχετικών δεξιοτήτων των φοιτητών,
οι οποίες θα μπορούν να αξιοποιηθούν στους χώρους
της εκπαίδευσης, της καλλιτεχνικής δημιουργίας και της
άσκησης ποικίλων καλλιτεχνικών δραστηριοτήτων. Πιο
συγκεκριμένα, το Π.Μ.Σ. προετοιμάζει τους μεταπτυχιακούς φοιτητές έτσι ώστε με την ολοκλήρωση των
σπουδών τους να είναι σε θέση:
1. Να εργαστούν αποτελεσματικά, αξιοποιώντας τις
αποκτηθείσες γνώσεις και δεξιότητες, ως εκπαιδευτικοί
στην τριτοβάθμια, δευτεροβάθμια και πρωτοβάθμια εκπαίδευση. Με αυτές τις γνώσεις και δεξιότητες θα είναι
σε θέση να ανταποκριθούν στις απαιτήσεις πεδίων της
εκπαίδευσης, τα οποία σχετίζονται με τη διδακτική των
τεχνών, αλλά και με τη χρήση των τεχνών ως παιδαγωγικών μέσων γενικότερα, καθώς και ως μέσων για τη δι-
δασκαλία ποικίλων γνωστικών αντικειμένων ειδικότερα.
Πρόκειται για πεδία της εκπαίδευσης, τα οποία τις τελευταίες δεκαετίες καταλαμβάνουν όλο και πιο σημαντική
θέση στα αναλυτικά προγράμματα διεθνώς.
2. Να εργαστούν ως ερευνητές σε ερευνητικά κέντρα
και ινστιτούτα.
3. Να είναι ικανοί να διεξαγάγουν πρωτογενή και εφαρμοσμένη έρευνα, και να την διαχέουν στην επιστημονική
κοινότητα.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1025/12.02.2024
4. Να εργαστούν ως εκπαιδευτικοί σε σχολές που παρέχουν καλλιτεχνική εκπαίδευση (π.χ. δραματικές σχο-
λές, εργαστήρια ζωγραφικής κ.λπ.)
5. Να εργαστούν σε χώρους, στους οποίους η Τέχνη
και η διδακτική της αξιοποίηση μπορούν να διαδραματίσουν σημαντικό ρόλο (π.χ. μουσεία, φυλακές, εκδοτικοί
οίκοι κ.λπ.)
6. Να εργαστούν ως καλλιτέχνες, αξιοποιώντας σχετικά
τις αποκτηθείσες γνώσεις και δεξιότητες.
7. Να συνεχίσουν τις σπουδές τους για την απόκτηση
διδακτορικού διπλώματος.
8. Να διαθέτουν Παιδαγωγική και Διδακτική Επάρκεια,
όσοι δεν έχουν προπτυχιακές σπουδές σε Παιδαγωγικό
Τμήμα, μέσω της απόκτησης του συγκεκριμένου μεταπτυχιακού τίτλου.
Άρθρο 4
Χρονική Διάρκεια Λειτουργίας
του Προγράμματος
Το Π.Μ.Σ. θα λειτουργήσει μέχρι και το ακαδημαϊκό
έτος 2029-2030, με την επιφύλαξη της κείμενης νομοθεσίας σχετικά με την αξιολόγηση και ανανέωση των Π.Μ.Σ.
Άρθρο 5
Κατηγορίες Πτυχιούχων - Κριτήρια Επιλογής
Στο Π.Μ.Σ. γίνονται δεκτοί και δεκτές πτυχιούχοι:
(α) Των Παιδαγωγικών Τμημάτων, των Τμημάτων Φιλοσοφίας, Παιδαγωγικής και Ψυχολογίας και Τμημάτων
Ψυχολογίας των Α.Ε.Ι. της ημεδαπής ή αντίστοιχων Πανεπιστημιακών Τμημάτων της αλλοδαπής,
(β) άλλων Τμημάτων Α.Ε.Ι. και πρώην Τ.Ε.Ι. της ημεδαπής ή της αλλοδαπής, εφόσον έχουν εξετασθεί επιτυχώς
σε δύο τουλάχιστον μαθήματα των Επιστημών της Αγωγής ή συναφή μαθήματα με το γνωστικό αντικείμενο της
προκηρυγμένης εξειδίκευσης.
Τα κριτήρια επιλογής των εισακτέων στο Πρόγραμμα
Μεταπτυχιακών Σπουδών (Π.Μ.Σ.) «Επιστήμες Αγωγής:
Τέχνη και Εκπαίδευση» είναι τα εξής:
α) ο γενικός βαθμός πτυχίου,
β) ο βαθμός της συγγενούς με την προκηρυγμένη
εξειδίκευση πτυχιακής εργασίας, όπου προβλέπεται στο
προπτυχιακό επίπεδο,
γ) ο βαθμός σε δύο προπτυχιακά μαθήματα συγγενικά
με την προκηρυγμένη εξειδίκευση,
δ) η ερευνητική δραστηριότητα,
ε) ο βαθμός επίδοσης στη συνέντευξη
στ) η συναφής επαγγελματική εμπειρία και ζ) η εκπαιδευτική εμπειρία.
Οι αιτήσεις των υποψηφίων συνοδεύονται από τα προβλεπόμενα δικαιολογητικά, σύμφωνα με την προκήρυξη.
Άρθρο 6
Διαδικασία Επιλογής - Αξιολόγηση Υποψηφίων
Κάθε χρόνο, μετά από απόφαση της Συνέλευσης του
Π.Τ.Π.Ε. δημοσιεύεται, με κάθε πρόσφορο τρόπο (συμπεριλαμβανομένης και της ανάρτησης στην ιστοσελίδα
του οικείου Τμήματος και του Ιδρύματος), πρόσκληση
εκδήλωσης ενδιαφέροντος για επιλογή φοιτητών/τριών
στο Π.Μ.Σ. Στην πρόσκληση αναφέρονται τα κριτήρια,
ο τρόπος αξιολόγησής τους ή ο αλγόριθμος, που τυχόν
χρησιμοποιείται σε περίπτωση συνδυασμού κριτηρίων,
μέσω του οποίου προκύπτει ο τελικός βαθμός επιτυχίας,
οι προθεσμίες υποβολής αιτήσεων καθώς και τα δικαιολογητικά που απαιτούνται κ.λπ.
Η Συνέλευση του Τμήματος συγκροτεί Επιτροπή για
την αξιολόγηση των αιτήσεων των υποψηφίων. Ο τρόπος
βαθμολόγησης των κριτηρίων καθορίζεται αναλυτικά
στον Κανονισμό Λειτουργίας του Π.Μ.Σ. και αναφέρεται
στην προκήρυξη. Επίσης στον Κανονισμό Λειτουργίας
του Π.Μ.Σ. προβλέπεται η διαδικασία που ακολουθείται
σε περίπτωση ισοβαθμίας ή ενστάσεων για την διαδικασία της επιλογής.
Το αρμόδιο αποφασιστικό όργανο του Π.Μ.Σ. ορίζει τον χρόνο και τις ημερομηνίες έναρξης και λήξης
υποβολής αιτήσεων για την εισαγωγή στο Πρόγραμμα καθώς και, αν αυτές προβλέπονται, τις ημερομη-
νίες των συνεντεύξεων ή εξετάσεων, συγκροτεί την
Επιτροπή Επιλογής ή και τις υποομάδες αξιολόγησης
των επιμέρους κριτηρίων όπως αυτά προσδιορίζονται
στον Εσωτερικό Κανονισμό του Προγράμματος. Τα
πρακτικά της επιτροπής, υπογεγραμμένα από όλα τα
μέλη, διαβιβάζονται με ευθύνη του προέδρου του στο
αρμόδιο αποφασιστικό όργανο σε εύλογο χρόνο και
οπωσδήποτε εντός των προθεσμιών που έχουν προσδιοριστεί από αυτό. Το αποφασιστικό όργανο εγκρίνει
και επικυρώνει τα τελικά αποτελέσματα. Οι επιτυχόντες
κατατάσσονται κατά φθίνουσα σειρά επιτυχίας, και οι
επιλαχόντες αντιστοίχως.
Στον ιστότοπο του Προγράμματος καθώς και με ηλεκτρονική αλληλογραφία ανακοινώνονται τα τελικά απο-
τελέσματα για τη δημοσιοποίηση των οποίων τηρούνται
σε κάθε περίπτωση οι κανόνες προστασίας των προσωπικών δεδομένων, και καλούνται οι επιτυχόντες/ούσες
εντός προθεσμίας να εγγραφούν στο Πρόγραμμα.
Η Συνέλευση του Τμήματος, δύναται να καθορίσει με
απόφασή της τον ορισμό συμπληρωματικών κριτηρίων,
τα οποία συνεκτιμώνται κατά την επιλογή των μεταπτυχιακών φοιτητών και φοιτητριών και αναφέρονται στην
προκήρυξη.
Άρθρο 7
Χρονική Διάρκεια Φοίτησης
Η χρονική διάρκεια φοίτησης για την απονομή του
Διπλώματος Μεταπτυχιακών Σπουδών ορίζεται σε τέσσερα (4) ακαδημαϊκά εξάμηνα.
Άρθρο 8
Πρόγραμμα Σπουδών - Ειδικεύσεις/
Κατευθύνσεις - Γλώσσα Διδασκαλίας και
Εκπόνησης Διπλωματικής Εργασίας
Ο συνολικός αριθμός των πιστωτικών μονάδων (ECTS)
που απονέμονται από το Π.Μ.Σ. ανέρχεται σε εκατόν είκοσι (120).
Τα μαθήματα έχουν τη μορφή σεμιναρίου και διακρίνονται σε τρεις κατηγορίες, τα μαθήματα κορμού, τα
κατ’ επιλογή υποχρεωτικά μαθήματα και το σεμινάριο
Διπλωματικής Μεταπτυχιακής Εργασίας. Κάθε μάθημα
διδάσκεται επί 39 ώρες, οι οποίες αντιστοιχούν σε 13
συναντήσεις διάρκειας τριών (3) ωρών η καθεμία.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1025/12.02.2024
Συγκεκριμένα, ο φοιτητής πρέπει να συγκεντρώσει:
(α) Τριάντα (30) πιστωτικές μονάδες από την επιτυχή
παρακολούθηση και αξιολόγηση δύο μαθημάτων υποχρεωτικών κορμού, εκ των οποίων το ένα είναι η Μεθο-
δολογία Έρευνας Προχωρημένου Επιπέδου,
(β) εξήντα (60) πιστωτικές μονάδες από την επιτυχή
παρακολούθηση και αξιολόγηση τεσσάρων υποχρεωτικών κατ’ επιλογή μαθημάτων ή από τα μαθήματα κορμού
που δεν έχει παρακολουθήσει και
(γ) τριάντα (30) πιστωτικές μονάδες από το μάθημα
της εκπόνησης Μεταπτυχιακής Διπλωματικής Εργασίας.
Ειδικότερα, τα τρία από τα τέσσερα κατ’ επιλογή υποχρεωτικά μαθήματα πρέπει να ανήκουν στα προσφερόμε-
να μαθήματα της εξειδίκευσης. Στο Δ’ εξάμηνο σπουδών
ο φοιτητής παρακολουθεί το μάθημα της Μεταπτυχιακής
Διπλωματικής Εργασίας και εκπονεί την Εργασία.
Το ενδεικτικό πρόγραμμα μαθημάτων έχει ως εξής
(Πίνακας 1):
Πίνακας 1: Ενδεικτικός Πίνακας κατανομής μαθημάτων ανά εξάμηνο
Α΄ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ECTS
ΤΧΕ 101
Μεθοδολογία έρευνας προχωρημένου επιπέδου
…
1ο Μάθημα κατ’ επιλογή υποχρεωτικό
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Α΄ ΕΞΑΜΗΝΟΥ
Β΄ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ECTS
ΤΧΕ 102
Τέχνη και εκπαιδευτική πράξη: σύγχρονα θέματα και προσεγγίσεις
…
2ο Μάθημα κατ’ επιλογή υποχρεωτικό
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Β΄ ΕΞΑΜΗΝΟΥ
Γ΄ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ECTS
…
3ο Μάθημα κατ’ επιλογή υποχρεωτικό
…
4ο Μάθημα κατ’ επιλογή υποχρεωτικό
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Γ΄ ΕΞΑΜΗΝΟΥ
Δ΄ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ECTS
ΤΧΕ 300
Μεταπτυχιακή Διπλωματική Εργασία
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Δ΄ ΕΞΑΜΗΝΟΥ
ΓΕΝΙΚΟ ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ
Κατάλογος υποχρεωτικών κορμού μεταπτυχιακών μαθημάτων
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ECTS
ΤΧΕ 101
Μεθοδολογία έρευνας προχωρημένου επιπέδου
ΤΧΕ 102
Τέχνη και εκπαιδευτική πράξη: σύγχρονα θέματα και προσεγγίσεις
Κατάλογος κατ’ επιλογή υποχρεωτικών μεταπτυχιακών μαθημάτων
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ECTS
ΤΧΕ 201
Λογοτεχνία και εκπαίδευση
ΤΧΕ 202
Θέατρο και εκπαίδευση
ΤΧΕ 203
Μουσική και εκπαίδευση
ΤΧΕ 204
Μουσειακή αγωγή
ΤΧΕ 205
Κοινωνικό φύλο, τέχνη και εκπαίδευση
ΤΧΕ 206
Ελεύθερη σωματική έκφραση, δημιουργική κίνηση, χορός και εκπαίδευση
ΤΧΕ 207
Μάθηση μέσα από έργα τέχνης
ΤΧΕ 208
Παιδί και πολιτιστική κληρονομιά
ΤΧΕ 209
Προσεγγίσεις της τέχνης μέσα από τη φιλοσοφία με παιδιά
ΤΧΕ 210
Πρακτική άσκηση
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1025/12.02.2024
ΚΩΔΙΚΟΣ ΤΙΤΛΟΣ ΜΑΘΗΜΑΤΟΣ
ECTS
ΤΧΕ 300
Μεταπτυχιακή διπλωματική εργασία
Με απόφαση της Συνέλευσης του Τμήματος δύναται
να επέλθει τροποποίηση στο πρόγραμμα μαθημάτων,
ανακατανομή μεταξύ των εξαμήνων, σύμφωνα με όσα
ειδικότερα ορίζονται στον Κανονισμό Μεταπτυχιακών
Σπουδών.
Η γλώσσα διδασκαλίας των μαθημάτων είναι η ελληνική ή η αγγλική. Αυτό θα καθορίζεται ανά έτος με
απόφαση της συνέλευσης του Τμήματος.
Η γλώσσα εκπόνησης της διπλωματικής εργασίας είναι
η ελληνική και δύναται να είναι και η αγγλική. Σύντομη
περιγραφή των μαθημάτων παρουσιάζεται στο Παράρτημα 1.
Άρθρο 9
Αριθμός Εισακτέων
Ο αριθμός εισακτέων κατ’ έτος ορίζεται κατ’ ανώτατο
όριο σε 30 μεταπτυχιακούς/ές φοιτητές/τριες, ενώ δεν
μπορεί να είναι μικρότερος από πέντε (5).
Άρθρο 10
Πηγές χρηματοδότησης - Τέλη φοίτησης
Οι πηγές χρηματοδότησης του Π.Μ.Σ. δύνανται να
είναι:
α. Τέλη φοίτησης.
β. Δωρεές, χορηγίες και πάσης φύσεως οικονομικές
ενισχύσεις.
γ. Κληροδοτήματα.
δ. Πόροι από ερευνητικά έργα ή προγράμματα.
ε. Ίδιοι πόροι του Πανεπιστημίου Κρήτης.
στ. Ο κρατικός προϋπολογισμός ή το πρόγραμμα δημοσίων επενδύσεων.
Οι συμμετέχοντες/ουσες στο Π.Μ.Σ. καταβάλλουν τέλη
φοίτησης ύψους 3.000 € για το σύνολο των σπουδών
που είναι δύο έτη.
Άρθρο 11
Δικαιώματα και υποχρεώσεις των φοιτητών/
φοιτητριών
Οι μεταπτυχιακοί φοιτητές και φοιτήτριες έχουν τα
δικαιώματα και τις αντίστοιχες υποχρεώσεις που απορρέουν από την ισχύουσα νομοθεσία, τον Εσωτερικό Κα-
νονισμό του Πανεπιστημίου Κρήτης, τις διατάξεις του
Κανονισμού Προγραμμάτων Μεταπτυχιακών Σπουδών
του Ιδρύματος και τις αποφάσεις των αρμοδίων πανεπιστημιακών οργάνων διοίκησης.
Άρθρο 12
Υποτροφίες και βραβεία
Υποτροφίες χορηγούνται κατ’ εφαρμογή των διατάξεων του άρθρου 86 του ν. 4957/2022 για το δικαίωμα
δωρεάν φοίτησης σε Π.Μ.Σ. με τέλη φοίτησης, εφόσον
πληρούνται τα οικονομικά ή κοινωνικά κριτήρια του Νόμου. Ο συνολικός αριθμός των φοιτητών που απαλλάσ-
σονται των τελών φοίτησης δεν δύναται να υπερβαίνει
τον αριθμό που αντιστοιχεί στο τριάντα τοις εκατό (30%)
του συνόλου των εγγεγραμμένων φοιτητών ανά έτος.
Το Π.Μ.Σ. δύναται να χορηγεί προς τους/τις φοιτητές/
τριες του υποτροφίες αριστείας και βραβεία, με επιβάρυνση του προϋπολογισμού του, με κριτήριο την επίδο-
ση τους στις σπουδές και την ατομική ή την οικογενειακή
οικονομική τους κατάσταση, καθώς και ανταποδοτικές
υποτροφίες. Για τον καθορισμό του αριθμού των υποτροφιών και των βραβείων, των κριτηρίων χορήγησής
τους, καθώς και για κάθε άλλο σχετικό θέμα αποφάσεις
λαμβάνονται από τη Συνέλευση του Τμήματος.
Άρθρο 13
Οργάνωση Εκπαιδευτικής Διαδικασίας
Η διδασκαλία των μαθημάτων του Π.Μ.Σ. θα πραγματοποιείται με μέσα και μεθόδους σύγχρονης εξ απο-
στάσεως εκπαίδευσης κατά τη διάρκεια των εξαμήνων
σε ποσοστό έως εκατό τοις εκατό (100%) συνολικά στο
πρόγραμμα διδασκαλίας με το ανωτέρω ποσοστό να
προσδιορίζεται στην προκήρυξη του ΠΜΣ για εισδοχή
νέων φοιτητών μετά από εισήγηση της συντονιστικής
επιτροπής του ΠΜΣ και απόφαση της Συνέλευσης του
Τμήματος.
Άρθρο 14
Μερική φοίτηση
Προβλέπεται η δυνατότητα μερικής φοίτησης σε ειδικές περιπτώσεις φοιτητών/φοιτητριών που αδυνατούν
να ανταποκριθούν στις απαιτήσεις της πλήρους φοίτησης.
Η διάρκεια μερικής φοίτησης δεν μπορεί να υπερβαίνει το διπλάσιο της κανονικής διάρκειας φοίτησης του
προγράμματος.
Οι όροι και προϋποθέσεις καθώς και η διαδικασία για
την έγκριση της μερικής φοίτησης καθορίζονται στον
Κανονισμό Λειτουργίας του Π.Μ.Σ.
Άρθρο 15
Λοιπές Ρυθμίσεις
Όσα θέματα δεν ρυθμίζονται στην παρούσα απόφαση,
θα ρυθμίζονται από τον Κανονισμό Λειτουργίας του Προγράμματος Μεταπτυχιακών Σπουδών και τα αρμόδια
όργανα σύμφωνα με την ισχύουσα νομοθεσία.
Β) Κανονισμός Λειτουργίας Προγράμματος Μεταπτυχιακών Σπουδών με τίτλο «Επιστήμες της Αγωγής: Τέχνη
και Εκπαίδευση».
1. Κανονισμός Μεταπτυχιακών Σπουδών
1.1. Διαδικασία Προκήρυξης
Η προκήρυξη του Προγράμματος Μεταπτυχιακών
Σπουδών (Π.Μ.Σ.), ο μήνας που θα γίνει αυτή, το ύψος
των διδάκτρων, η διαδικασία επιλογής, καθώς και ο ανώτατος αριθμός των υπό κατάληψη θέσεων μεταπτυχι-
ακών φοιτητών καθορίζονται από τη Συνέλευση του
Τμήματος κάθε έτος. Η προκήρυξη δημοσιεύεται στα
έντυπα και ηλεκτρονικά μέσα μαζικής ενημέρωσης. Η
επιλογή των εισακτέων γίνεται σύμφωνα με τις κείμενες
διατάξεις.
1.2. Προϋποθέσεις Υποψηφιότητας
Στο Π.Μ.Σ. γίνονται δεκτοί πτυχιούχοι:
(α) Των Παιδαγωγικών Τμημάτων, των Τμημάτων Φιλοσοφίας, Παιδαγωγικής και Ψυχολογίας και Τμημάτων
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1025/12.02.2024
Ψυχολογίας των Α.Ε.Ι. της ημεδαπής ή αντίστοιχων Πανεπιστημιακών Τμημάτων της αλλοδαπής,
(β) άλλων Τμημάτων Α.Ε.Ι. και πρώην Τ.Ε.Ι. της ημεδαπής ή της αλλοδαπής, εφόσον έχουν εξετασθεί επιτυχώς
σε δύο τουλάχιστον μαθήματα των Επιστημών της Αγωγής ή συναφή μαθήματα με το γνωστικό αντικείμενο της
προκηρυγμένης εξειδίκευσης.
Οι υποψήφιοι καλούνται να υποβάλουν στη Γραμματεία του Π.Τ.Π.Ε. αίτηση, βιογραφικό σημείωμα, επικυρω-
μένα αντίγραφα τίτλων σπουδών, αναλυτικό πιστοποιητικό προπτυχιακών σπουδών (όπου αναφέρονται όλα
τα μαθήματα που έχουν παρακολουθήσει επιτυχώς και
η επίδοση τους σ’ αυτά), ενδεχόμενα πτυχία ξένης γλώσσας καθώς και κάθε άλλο πιστοποιητικό που απαιτείται
για την πιστοποίηση της ερευνητικής, επαγγελματικής
ή εκπαιδευτικής εμπειρίας που τυχόν διαθέτουν. Η Επιτροπή Επιλογής (Ε.Ε.) αποφασίζει για τη συνάφεια των
προαπαιτούμενων προπτυχιακών μαθημάτων με το αντικείμενο του Π.Μ.Σ., στο οποίο κάνει αίτηση ο υποψήφιος
μεταπτυχιακός φοιτητής.
Σε περίπτωση που οι τίτλοι σπουδών έχουν αποκτηθεί
σε Α.Ε.Ι. εξωτερικού, τότε η διαπίστωση της αναγνώρισης
του ιδρύματος της αλλοδαπής και του χορηγούμενου
τίτλου ιδρύματος της αλλοδαπής γίνεται από το Πανεπιστήμιο Κρήτης σύμφωνα με τις διατάξεις του άρθρου
304 του ν.4957/2022, εάν το ίδρυμα της αλλοδαπής ή ο
χορηγούμενος τίτλος δεν είναι ήδη αναγνωρισμένα από
τον Δ.Ο.Α.Τ.Α.Π.
Οι Έλληνες πτυχιούχοι πρέπει να γνωρίζουν επαρκώς
μια ξένη γλώσσα: Αγγλικά, Γαλλικά ή Γερμανικά. Για να
ελεγχθεί αυτή η γνώση, οι υποψήφιοι καλούνται να καταθέσουν επικυρωμένα πτυχία ξένων γλωσσών επιπέδου
γλωσσομάθειας τουλάχιστον Β2 (π.χ. Lower για την αγγλική) ή νόμιμα αναγνωρισμένο από το Δ.Ο.Α.Τ.Α.Π. (πρώην
ΔΙ.Κ.Α.Τ.Σ.Α.) πανεπιστημιακό τίτλο από ξένη χώρα σε μία
από τις παραπάνω γλώσσες.
Εφόσον, τα μαθήματα του Π.Μ.Σ. έχει αποφασιστεί ότι
θα γίνονται μόνο στην ελληνική γλώσσα, τότε οι υπήκοοι ξένων χωρών πρέπει να έχουν επαρκή γνώση της
Ελληνικής γλώσσας, η διαπίστωση της οποίας γίνεται με
γραπτή δοκιμασία ή με την κατάθεση σχετικού πτυχίου
γλωσσομάθειας.
1.3. Επιλογή των Εισακτέων
Η επιλογή των εισακτέων στο Πρόγραμμα Μεταπτυχιακών Σπουδών (Π.Μ.Σ.) «Επιστήμες της Αγωγής: Τέχνη
και Εκπαίδευση» διεξάγεται ως εξής:
(α) Συνέντευξη και αξιολόγηση φακέλου υποψηφίου
από την Επιτροπή Επιλογής (Ε.Ε.), η οποία έχει οριστεί
από τη Συντονιστική Επιτροπή (Σ.Ε.).
(β) Δύο συστατικές επιστολές από Καθηγητές του Πανεπιστημίου από το οποίο ολοκλήρωσε τις προπτυχια-
κές σπουδές του ο υποψήφιος μεταπτυχιακός φοιτητής,
εφόσον αυτές κριθούν απαραίτητες από τη Συνέλευση
του Τμήματος κατά τη διαδικασία προκήρυξης της εξειδίκευσης.
Ο βαθμός επιτυχίας κάθε υποψηφίου προκύπτει από
συνεκτίμηση των εξής κυρίως κριτηρίων: (α) το γενικό
βαθμό του πτυχίου, (β) το βαθμό της πτυχιακής εργασίας, όπου προβλέπεται στο προπτυχιακό επίπεδο, (γ) το
βαθμό σε δύο προπτυχιακά μαθήματα συγγενικά με το
προκηρυγμένο Π.Μ.Σ., (δ) την τυχόν ερευνητική δραστηριότητα του υποψηφίου, (ε) το βαθμό επίδοσης στη
συνέντευξη (στ) την επαγγελματική εμπειρία και (ζ) την
εκπαιδευτική εμπειρία.
Κατά την περίπτωση που οι υποψήφιοι μεταπτυχιακοί
φοιτητές (ΜΦ) που έχουν κάνει αίτηση για το πρόγραμμα είναι περισσότεροι από τον τριπλάσιο αριθμό των
προκηρυγμένων θέσεων, τότε γίνεται προεπιλογή ενός
αριθμού υποψήφιων ΜΦ. Η προεπιλογή στηρίζεται στα
κριτήρια «α, β, γ, δ, ε, στ, ζ» της προηγούμενης παραγράφου και καταρτίζεται μία λίστα από υποψήφιους ΜΦ
που δεν υπερβαίνουν το διπλάσιο αριθμό των προκηρυγμένων θέσεων. Μόνο οι υποψήφιοι ΜΦ που είναι
στην λίστα προεπιλογής προσέρχονται στη συνέντευξη.
Η τελική κατάταξη των υποψήφιων ΜΦ λαμβάνει υπόψη
και το βαθμό της συνέντευξης, εφόσον ο βαθμός αυτός
είναι πάνω από τη βάση (π.χ. τουλάχιστον 5 με άριστα
το 10). Εάν ο βαθμός της συνέντευξης είναι κάτω από τη
βάση, τότε ο υποψήφιος ΜΦ αποκλείεται αυτόματα από
τη διαδικασία επιλογής.
Εάν το σύνολο των επιτυχόντων εισακτέων στο πρόγραμμα είναι μικρότερο από 8, τότε αυτό δεν είναι βι-
ώσιμο για να λειτουργήσει. Δύναται να γίνει επαναπροκήρυξη θέσεων εντός 3 μηνών από την αρχική έκδοση
των αποτελεσμάτων εισδοχής στο Π.Μ.Σ. και πριν την
έναρξη του εξαμήνου, προκειμένου να συμπληρωθούν
οι κενές θέσεις.
Όλοι οι υποψήφιοι μεταπτυχιακοί φοιτητές αξιολογούνται από την Ε.Ε. για την ακρίβεια και γνησιότητα των
δικαιολογητικών που έχουν καταθέσει. Η αξιολόγησή
τους γίνεται βάσει συγκεκριμένων κριτηρίων, όπως παρατίθενται παρακάτω. Τα μόρια που δίνει κάθε κριτήριο
προστίθενται, χωρίς ωστόσο να είναι αναγκαίο οι υποψήφιοι να έχουν συλλέξει μόρια από όλα τα κριτήρια.
Τα κριτήρια είναι μετρήσιμα και δίνουν ένα ορισμένο
αριθμό μορίων για κάθε υποψήφιο. Η μοριοδότηση των
παραστατικών που γίνονται αποδεκτά, η διενέργεια και
η βαθμολόγηση της συνέντευξης γίνονται από την Ε.Ε.
Με βάση το σύνολο των μορίων, καταρτίζεται ο τελικός
πίνακας κατάταξης των υποψηφίων του προγράμματος
και με βάση τη σειρά των υποψηφίων γίνεται η επιλογή
τους. Εάν κάποιος υποψήφιος αρνηθεί να εγγραφεί, τη
σειρά του παίρνει ο επόμενος στη σειρά κατάταξης. Εάν
ισοβαθμήσουν στην τελευταία θέση παραπάνω του ενός
υποψήφιοι, τότε επιλέγονται όλοι. Καθ’ υπέρβασιν του
αριθμού των εισακτέων μπορεί να εισάγονται και υπότροφοι του ΙΚΥ ή άλλων διεθνών οργανισμών.
Τα κριτήρια εισαγωγής ορίζονται ενδεικτικά ως εξής:
α/α
Κριτήρια
Επεξήγηση
Μέγιστη Μοριοδότηση9
α
Βαθμός πτυχίου1
Η βαθμολόγηση γίνεται αναλογικά1α
β
Βαθμός συναφούς
πτυχιακής εργασίας2
Η πτυχιακή εργασία πρέπει να έχει συνάφεια με το
αντικείμενο της υπό προκήρυξη ειδικότητας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1025/12.02.2024
γ
Βαθμός σε δύο μαθήματα
σχετικά με το πρόγραμμα
που θα ακολουθήσει ο
υποψήφιος
Τα μαθήματα αυτά τα προσδιορίζει η αρμόδια
επιτροπή επιλογής. Ακολουθείται η ίδια
διαδικασία μοριοδότησης όπως με το βαθμό
πτυχίου
δ
Τυχόν ερευνητική
δραστηριότητα
Κατοχή άλλου μεταπτυχιακού τίτλου
Κατοχή Διδακτορικού Διπλώματος
Δημοσιεύσεις σε επιστημονικά περιοδικά
(1ο όνομα)3
6 (3 ανά δημοσίευση)
Δημοσιεύσεις σε επιστημονικά
περιοδικά (2ο όνομα και εξής)3
4 (2 ανά δημοσίευση)
Ανακοινώσεις σε συνέδρια4
2 (1 ανά δημοσίευση)
Δημοσιεύσεις σε πρακτικά συνεδρίων ή
συλλογικών τόμων
2 (1 ανά δημοσίευση)
Η μέγιστη μοριοδότηση από δημοσιεύσεις δεν μπορεί να ξεπεράσει τα 10
μόρια.
Συμμετοχή σε ερευνητικά προγράμματα5
ε
Συνέντευξη6
Βαθμός επίδοσης στη συνέντευξη
στ
Επαγγελματική εμπειρία7
Ανάλογα με το χρόνο υπηρεσίας
ζ
Εκπαιδευτική εμπειρία8
Ανάλογα με το χρόνο υπηρεσίας
Σύνολο
Σημειώσεις:
1 Σε περίπτωση 2ου πτυχίου λαμβάνεται υπόψη ο βαθμός μόνο του πτυχίου εκείνου που είναι συναφέστερο
πρώτον με τις Επιστήμες της Αγωγής και ακολούθως με το αντικείμενο της κατεύθυνσης.
1α Όποιος έχει βαθμό πτυχίου 10 λαμβάνει 15 μόρια, όποιος έχει 8,45 λαμβάνει (8,45Χ15)/10 = 12,68.
2 Για την πιστοποίηση της πτυχιακής εργασίας χρειάζεται:
1. Βεβαίωση από τη γραμματεία του Τμήματος από το οποίο αποφοίτησε ο υποψήφιος όπου θα φαίνεται η
βαθμολογία της πτυχιακής εργασίας.
2. Μία φωτοτυπία της πρώτης σελίδας της εργασίας σφραγισμένη από την Βιβλιοθήκη του πανεπιστημίου ή τη
Γραμματεία του Τμήματος αποφοίτησης, για να πιστοποιηθεί ο αριθμός των συγγραφέων. Σε περίπτωση πολλών
συγγραφέων ο βαθμός διαιρείται με τον αριθμό των συγγραφέων.
3. Η πτυχιακή εργασία μοριοδοτείται μόνο εφόσον έχει συνάφεια με το αντικείμενο της ειδικότητας.
3 Σ’ αυτό το κριτήριο ο υποψήφιος πρέπει στο φάκελο υποψηφιότητας να καταθέσει:
1. ολόκληρη τη δημοσίευση (φωτοτυπία από τις σελίδες του περιοδικού),
2. φωτοτυπία της σελίδας του περιοδικού με την επιστημονική επιτροπή, και φωτοτυπία του εξωφύλλου.
4 Φωτοτυπία της πρώτης σελίδας του επίσημου βιβλίου των περιλήψεων ή των πρακτικών του Συνεδρίου.
5 Για συμμετοχή σε ερευνητικό πρόγραμμα απαιτείται βεβαίωση από την Επιτροπή Ερευνών του φορέα υλοποίησης.
6 Η συνέντευξη μπορεί να γίνει δια ζώσης ή με προγραμματισμένη τηλεδιάσκεψη (π.χ. skype). Ο βαθμός του υποψήφιου στη συνέντευξη πρέπει να είναι τουλάχιστον ίσος με τη βάση (π.χ. 10 στα 20) για μπορεί να εισαχθεί στο Π.Μ.Σ.
7 Η επαγγελματική προϋπηρεσία (δεν μπορεί να είναι εκπαιδευτική) αποδεικνύεται με τα εξής δικαιολογητικά:
1. Επαγγελματική εμπειρία στο Δημόσιο τομέα: Οι βεβαιώσεις απασχόλησης στον Δημόσιο Τομέα θα πρέπει να
έχουν εκδοθεί από τις αρμόδιες υπηρεσίες και να αναγράφουν με σαφήνεια το χρονικό διάστημα της εργασίας ή
τις ώρες απασχόλησης (σε περίπτωση ωρομίσθιας απασχόλησης).
2. Επαγγελματική εμπειρία στον ιδιωτικό τομέα: Οι βεβαιώσεις απασχόλησης στον Ιδιωτικό Τομέα εφόσον
πρόκειται για: α) Μισθωτούς, θα πρέπει να έχουν εκδοθεί από τον εργοδότη και να αναγράφουν με σαφήνεια το
χρονικό διάστημα της εργασίας (ή τις ώρες απασχόλησης σε περίπτωση ωρομίσθιας απασχόλησης, καθώς επίσης
και επικυρωμένα φωτοαντίγραφα βιβλιαρίων ενσήμων του ΙΚΑ ή βεβαίωση ενσήμων για το αντίστοιχο χρονικό
διάστημα. β) Ελεύθερους Επαγγελματίες θα πρέπει απαραίτητα να έχουν εκδοθεί από το αντίστοιχο Επαγγελματικό
ή άλλο Επιμελητήριο ή Επαγγελματικό Σύλλογο και να αναγράφουν με σαφήνεια το χρονικό διάστημα άσκησης του
επαγγέλματος.
3. Επαγγελματική εμπειρία σε σωματεία, συλλόγους, ομοσπονδίες κ.λπ.: Η επαγγελματική εμπειρία βεβαιώνεται
με την κατάθεση συμβολαίων, όπου θα αναγράφεται το είδος της σχέσης εργασίας, καθώς επίσης και ο ακριβής
χρόνος απασχόλησης. Τα συμβόλαια θα πρέπει να συνοδεύονται με επικυρωμένα φωτοαντίγραφα βιβλιαρίων
ενσήμων για το αντίστοιχο χρονικό διάστημα.
4. Επαγγελματική εμπειρία εκτός Ελλάδος: Η επαγγελματική εμπειρία εκτός Ελλάδος αναγνωρίζεται εφόσον ο
υποψήφιος υποβάλει: α) Δήλωση εργοδότη συνοδευμένη από επίσημη μετάφραση. β) Στοιχεία επικοινωνίας του
εργοδότη.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1025/12.02.2024
5. Σημαντική Παρατήρηση: Δικαιολογητικά που δεν εμπίπτουν στις παραπάνω κατηγορίες δεν γίνονται δεκτά
ως αποδεικτικά επαγγελματικής προϋπηρεσίας και δεν αξιολογούνται.
Για να λάβει ο υποψήφιος 5 μόρια θα πρέπει να έχει τουλάχιστον 2 ημερολογιακά έτη επαγγελματικής εμπειρίας
(24 μήνες). Σε περίπτωση λιγότερης χρονικά εμπειρίας λαμβάνει κλασματικά αντίστοιχα μόρια, π.χ. για 9 μήνες
επαγγελματικής εμπειρίας λαμβάνει (9Χ5)/24 = 1,875
8 Η εκπαιδευτική εμπειρία βεβαιώνεται από την αρμόδια διεύθυνση εκπαίδευσης που υπηρέτησε ο υποψήφιος.
Σε περίπτωση ιδιωτικού εκπαιδευτηρίου από το μισθολόγιο του ιδιωτικού εκπαιδευτηρίου και από βεβαίωση του
εργοδότη όπου θα αναφέρονται τα εκπαιδευτικά καθήκοντα του υποψηφίου. Για να λάβει ο υποψήφιος 10 μόρια
θα πρέπει να έχει τουλάχιστον 2 ημερολογιακά έτη εκπαιδευτικής εμπειρίας (24 μήνες). Σε περίπτωση λιγότερης
χρονικά εμπειρίας λαμβάνει κλασματικά αντίστοιχα μόρια, π.χ. για 13 μήνες εκπαιδευτικής εμπειρίας λαμβάνει
(13Χ10)/24 = 5,416. Η εκπαιδευτική εμπειρία δεν μπορεί να υπολογιστεί ως επαγγελματική εμπειρία.
9 Η μέγιστη μοριοδότηση ανά κριτήριο μπορεί να διαφοροποιείται μετά από απόφαση της Συνέλευσης του Τμήματος κατά τη διαδικασία προκήρυξης του Π.Μ.Σ.
1.4. Διεύθυνση του Μεταπτυχιακού Προγράμματος
Η Συνέλευση του Τμήματος είναι αρμόδια για την κατάρτιση και την αποτελεσματική λειτουργία του Π.Μ.Σ.
έπειτα από σχετική εισήγηση της Σ.Ε. του Π.Μ.Σ. Ειδικότερα η Συνέλευση του Τμήματος είναι αρμόδια για τα εξής:
1. Έγκριση προκήρυξης και βιώσιμης λειτουργίας του
Π.Μ.Σ.
2. Έγκριση των κριτηρίων για την επιλογή των μεταπτυχιακών φοιτητών του Π.Μ.Σ.
3. Έγκριση του προγράμματος σπουδών του Π.Μ.Σ.
4. Έγκριση του προϋπολογισμού του Π.Μ.Σ.
5. Απόφαση για το ύψος των τελών φοίτησης και τον
αριθμό των υποτροφιών.
6. Απόφαση για το ύψος της αμοιβής των διδασκόντων
για τις δαπάνες διδασκαλίας, σύμφωνα με όσα προβλέπονται στις κείμενες διατάξεις.
7. Απόφαση για το προσωπικό που θα απασχοληθεί
στην γραμματειακή και τεχνολογική υποστήριξη του
Π.Μ.Σ.
8. Απόφαση για οποιοδήποτε θέμα εισηγηθεί η Συντονιστική Επιτροπή του Π.Μ.Σ. για την αποτελεσματική
εφαρμογή του μεταπτυχιακού προγράμματος.
Ο Διευθυντής του Π.Μ.Σ. ορίζεται από τη Συνέλευση
του Τμήματος και ανήκει στη βαθμίδα του Καθηγητή
ή του Αναπληρωτή Καθηγητή (ισχύουν όσα ορίζονται
στο άρθρο 81 του νόμου 4957/2022 περί των οργάνων
διοίκησης προγραμμάτων μεταπτυχιακών σπουδών).
Ο Διευθυντής του Π.Μ.Σ. προεδρεύει της Συντονιστικής Επιτροπής (Σ.Ε.) του Π.Μ.Σ. και εισηγείται στην
Συνέλευση του Τμήματος κάθε θέμα που αφορά στην
αποτελεσματική εφαρμογή του Π.Μ.Σ. Η θητεία του Διευθυντή του Π.Μ.Σ. είναι διετής και μπορεί να ανανεω-
θεί. Ο Διευθυντής είναι αρμόδιος για την κατάθεση του
προγράμματος σπουδών της ειδικότητας στη Σ.Ε. του
Π.Μ.Σ., το συντονισμό του προγράμματος σπουδών της
ειδικότητας και τη συνεπή υλοποίησή του.
Η Σ.Ε. του Π.Μ.Σ. εκλέγεται ανά διετία με απόφαση της
Συνέλευσης του Τμήματος και απαρτίζεται από 5 μέλη
ΔΕΠ του Τμήματος που έχουν αναλάβει ενεργό μεταπτυχιακό έργο ή την επίβλεψη διδακτορικών διατριβών. Η
θητεία όλων των μελών της Σ.Ε. δύναται να ανανεωθεί
από τη Συνέλευση.
Ειδικότερα:
1. Ο Διευθυντής του Π.Μ.Σ. προεδρεύει της Σ.Ε.
2. Ο Διευθυντής του Π.Μ.Σ. είναι αρμόδιος για την έκδοση των εντολών πληρωμής των σχετικών δαπανών.
3. Η Σ.Ε. είναι αρμόδια για την παρακολούθηση και τη
λειτουργία του προγράμματος.
4. Η Σ.Ε. εισηγείται στη Συνέλευση του Τμήματος για το
ύψος των τελών φοίτησης, για το ύψος και το είδος των
δαπανών διδασκαλίας του διδακτικού προσωπικού του
Π.Μ.Σ. καθώς και τα ειδικότερα θέματα σχετικά με τον
προϋπολογισμό και το κόστος λειτουργίας του Π.Μ.Σ.
5. Η Σ.Ε. συντάσσει και εισηγείται στην Συνέλευση του
Τμήματος τον προϋπολογισμό και τον οικονομικό απολογισμό του Π.Μ.Σ. κάθε έτος και είναι αρμόδια για την
παρακολούθηση της εκτέλεσης του προϋπολογισμού.
6. Η Σ.Ε. εισηγείται στη Συνέλευση του Τμήματος την
κατανομή του διδακτικού έργου, καθώς και την ανάθεση διδακτικού έργου στις κατηγορίες διδασκόντων του
άρθρου 83 του ν. 4957/2022.
7. Η Σ.Ε. εισηγείται στη Συνέλευση του Τμήματος την
πρόσκληση Επισκεπτών Καθηγητών για την κάλυψη διδακτικών αναγκών του Π.Μ.Σ.
8. Η Σ.Ε. εισηγείται στη Συνέλευση του Τμήματος την
ανακατανομή των μαθημάτων μεταξύ των ακαδημαϊκών
εξαμήνων, καθώς και θέματα που σχετίζονται με την ποιοτική αναβάθμιση του προγράμματος σπουδών. Στην
Σ.Ε. δύναται να συμμετέχουν Ομότιμοι ή αφυπηρετήσαντες Καθηγητές του Τμήματος ή των συνεργαζόμενων
Τμημάτων, εφόσον παρέχουν διδακτικό έργο στο Π.Μ.Σ.
9. Η Σ.Ε. εισηγείται στην Συνέλευση του Τμήματος για
την απασχόληση προσωπικού που θα εργασθεί για την
γραμματειακή και τεχνολογική υποστήριξη του Π.Μ.Σ.
10. Η Σ.Ε. εισηγείται στην Συνέλευση του Τμήματος
θέματα σχετικά με διαγραφή, αναστολή ή παράταση
φοίτησης μεταπτυχιακών φοιτητών, καθώς και τις προϋποθέσεις για τη χορήγηση υποτροφιών.
11. Η Σ.Ε. εισηγείται στη Συνέλευση του Τμήματος για
κάθε θέμα που κρίνει ότι αφορά στην εύρυθμη λειτουργία του Π.Μ.Σ.
12. Για κάθε μεταπτυχιακό φοιτητή που εισάγεται στο
Π.Μ.Σ., ορίζεται από τη Σ.Ε. ένας Καθηγητής ως ακαδημαϊκός σύμβουλος ο οποίος διδάσκει σε αυτό.
13. Η Ε.Ε. ορίζεται από τη Σ.Ε. και συγκροτείται από
μέλη ΔΕΠ του Τμήματός με συναφές επιστημονικό έργο
με το υπό προκήρυξη πρόγραμμα. Η Ε.Ε. είναι υπεύθυνη
για την επιλογή των εισακτέων, σύμφωνα με όσα ορίζονται στον παρόντα Κανονισμό.
14. Η Επιτροπή Ενστάσεων ορίζεται από την Σ.Ε., συγκροτείται από μέλη ΔΕΠ του Τμήματός που δεν ανή-
κουν στην ΕΕ, και είναι υπεύθυνη για την εξέταση των
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1025/12.02.2024
ενστάσεων που τυχόν υποβληθούν και αφορούν στην
διαδικασία επιλογής των εισακτέων.
1.5. Πρόγραμμα Μαθημάτων
Τα μαθήματα και η ερευνητική απασχόληση για την
απονομή των τίτλων του Π.Μ.Σ. περιγράφονται ως εξής:
(α) Κάθε μάθημα διδάσκεται στην ελληνική ή/και στην
αγγλική γλώσσα επί 39 ώρες, οι οποίες αντιστοιχούν σε
13 συναντήσεις διάρκειας τριών (3) ωρών η καθεμία,
έχουν τη μορφή σεμιναρίου και διακρίνονται σε τρεις
κατηγορίες, τα μαθήματα κορμού, τα κατ’ επιλογή υποχρεωτικά μαθήματα και τα σεμινάρια Διπλωματικής
Μεταπτυχιακής Εργασίας. Το σεμινάριο Διπλωματικής
Μεταπτυχιακής Εργασίας μπορεί να λάβει τη μορφή εξατομικευμένης μελέτης για κάθε φοιτητή και λαμβάνει ένα
ενιαίο βαθμό μετά την υποστήριξη της διπλωματικής
εργασίας ενώπιον της τριμελούς εξεταστικής επιτροπής.
(β) Κάθε προσφερόμενο μάθημα πιστώνεται με μονάδες (ECTS) «λαμβανομένου υπόψη του συνολικού
φόρτου εργασίας που απαιτείται για την επιτυχή ολοκλήρωσή» του [παρ. 1 του άρθρου 2 της υπό στοιχεία
Φ5/89656/Β3 υπουργικής απόφασης (Β’1466/2007)]. Ο
συνολικός φόρτος εργασίας ανά εξάμηνο αποτιμάται
σε ένα ανώτατο όριο τριάντα (30) πιστωτικών μονάδων.
Ειδικότερα:
Τα μαθήματα κορμού πιστώνονται με 15 ECTS.
Τα κατ’ επιλογή μαθήματα πιστώνονται με 15 ECTS.
Το Σεμινάριο Μεταπτυχιακής Διπλωματικής Εργασίας
πιστώνεται με 30 ECTS (εκπόνηση - συγγραφή). Εάν ο
φοιτητής επιλέξει να επιμερίσει το φόρτο της Διπλωματικής Μεταπτυχιακής Εργασίας σε 2 εξάμηνα (το Γ’ και
το Δ’ Εξάμηνο), τότε λαμβάνει 15 ECTS για κάθε εξάμηνο.
Για την απόκτηση Μεταπτυχιακού Διπλώματος Ειδίκευσης απαιτείται η συμπλήρωση εκατόν είκοσι (120)
πιστωτικών μονάδων (ECTS).
(γ) Οι φοιτητές υποχρεούνται να παρακολουθήσουν
και να εξετασθούν επιτυχώς σε τουλάχιστον έξι (6) μεταπτυχιακά μαθήματα τα οποία αντιστοιχούν σε 90 πι-
στωτικές μονάδες και να παρακολουθήσουν σεμινάριο
για να εκπονήσουν επιτυχώς μεταπτυχιακή διπλωματική
εργασία, η οποία αντιστοιχεί σε τριάντα (30) πιστωτικές
μονάδες. Κάθε μάθημα βαθμολογείται από 0-10 και βάση
επιτυχίας θεωρείται το 5. Ειδικότερα:
1. Οι μεταπτυχιακοί φοιτητές του προγράμματος υποχρεούνται να παρακολουθήσουν επιτυχώς δύο (2) μαθή-
ματα κορμού (2Χ15 ECTS = 30 ECTS), τα οποία διδάσκονται κατά τα δύο πρώτα εξάμηνα σπουδών και τέσσερα
(4) κατ’ επιλογήν υποχρεωτικά μαθήματα (4Χ15= 60), τα
οποία διδάσκονται σε οποιοδήποτε εξάμηνο σπουδών.
Τουλάχιστον το ένα (1) από τα δύο (2) μαθήματα κορμού είναι υποχρεωτικά μάθημα συναφές με τις μεθόδους
έρευνας της επιστημονικής κατεύθυνσης, στην οποία
ειδικεύονται οι μεταπτυχιακοί φοιτητές.
2. Το μάθημα «Πρακτική Άσκηση: Εργαστηριακή προσέγγιση με μικροδιδασκαλία» δύναται να προσφερθεί σε
συνεργασία με τα Π.Μ.Σ. του Τμήματος που προσφέρουν
αντίστοιχο μάθημα.
(δ) Μετά το τέλος του Β’ εξαμήνου οι φοιτητές είναι
υποχρεωμένοι να αναλάβουν την εκπόνηση μεταπτυχιακής διπλωματικής εργασίας υπό την εποπτεία ενός
μέλους ΔΕΠ. Ειδικότερα:
1. Η μεταπτυχιακή διπλωματική εργασία πρέπει να έχει
συνάφεια με το αντικείμενο του Π.Μ.Σ. Για την εξέταση
της διπλωματικής εργασίας ορίζεται τριμελής επιτροπή
στην οποία συμμετέχουν ο επιβλέπων και δύο άλλα μέλη
συναφούς αντικειμένου. Η μεταπτυχιακή διπλωματική
εργασία βαθμολογείται από 0-10 και βάση επιτυχίας
θεωρείται το 5.
2. Ο ορισμός της τριμελούς επιτροπής γίνεται από τη
Συνέλευση του Τμήματος, ύστερα από εισήγηση της Σ.Ε.,
μετά από αίτηση του επιβλέποντος ή του μεταπτυχιακού
φοιτητή, όταν ολοκληρωθεί η συγγραφή της μεταπτυχιακής διπλωματικής εργασίας.
3. Όταν μέλη ΔΕΠ του Τμήματος αποχωρούν λόγω
συμπληρώσεως του ορίου ηλικίας ή αποχωρούν λόγω
διορισμού τους σε άλλο ΑΕΙ μπορούν να παραμείνουν
ως επιβλέποντες.
(ε) Τα προσφερόμενα μαθήματα μπορεί να μετακινούνται από εξάμηνο σε εξάμηνο ανάλογα με τις διδακτικές
δυνατότητες του Τμήματος και σύμφωνα με το σύστημα
των πιστωτικών μονάδων (ECTS).
(στ) Για τις περιόδους των μαθημάτων και των εξετάσεων ακολουθείται το πρόγραμμα των εξαμήνων και
εξεταστικών περιόδων του Τμήματος. Τροποποιήσεις
στο πρόγραμμα αυτό μπορούν να επέλθουν με εισήγηση της Σ.Ε. του Π.Μ.Σ. και την συνακόλουθη έγκρισή
της από τη Συνέλευση του Τμήματος. Η αξιολόγηση των
φοιτητών στα μαθήματα μπορεί να γίνει με εκπόνηση
γραπτών εργασιών, γραπτών εξετάσεων ή συνδυασμό
γραπτών εργασιών και γραπτών εξετάσεων.
(θ) Η διαδικασία ανάθεσης μαθημάτων και επίβλεψης
μεταπτυχιακών φοιτητών για την εκπόνηση της μεταπτυχιακής διπλωματικής εργασίας αποφασίζεται από τη
Συνέλευση του Τμήματος ύστερα από εισήγηση της Σ.Ε.
Κάθε διδάσκων/ουσα μπορεί να επιβλέψει σε κάθε έτος
έως 6 φοιτητές. Το σεμινάριο μπορεί να λάβει τη μορφή
εξατομικευμένης μελέτης για κάθε φοιτητή και λαμβάνει
ένα ενιαίο βαθμό μετά την υποστήριξη της διπλωματικής
εργασίας ενώπιον της τριμελούς εξεταστικής επιτροπής.
(η) Η Σ.Ε. μπορεί να εισηγηθεί στη Συνέλευση του Τμήματος τη δυνατότητα λειτουργίας θερινών εξαμήνων
για ταχύρρυθμη εκπαιδευτική κάλυψη ύλης εξαμήνου
σε ορισμένα προσφερόμενα μαθήματα. Οι απαιτήσεις
για την παρακολούθηση και εξέταση των μαθημάτων σε
θερινό εξάμηνο παραμένουν ίδιες όπως προβλέπονται
στον παρόντα κανονισμό.
1.6. Ερευνητική και Βοηθητική Απασχόληση Μεταπτυχιακών Φοιτητών - Υποτροφίες
Οι υποψήφιοι για Μεταπτυχιακό Δίπλωμα Ειδίκευσης προσφέρουν ερευνητικές και βοηθητικές υπηρε-
σίες στα Εργαστήρια του Τμήματος, σε συνέδρια κ.λπ.
Μπορούν επίσης να συμμετέχουν σε εκπαιδευτικά προγράμματα ελληνικών ή ξένων Πανεπιστημίων, να συ-
νεργάζονται με Πανεπιστήμια, ερευνητικά κέντρα κ.ά.
ιδρύματα της Ελλάδας ή του εξωτερικού. Προς τούτο
οι υποψήφιοι μπορούν να υποστηριχθούν οικονομικά
από το Πανεπιστήμιο Κρήτης - μετά από έγκριση της
Συνέλευσης του Τμήματος - ή από άλλο φορέα, για τη
μετακίνηση και διαμονή τους σε πόλεις της Ελλάδας ή
του εξωτερικού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1025/12.02.2024
Το ΠΜΣ προβλέπεται να παρέχει έναν αριθμό ανταποδοτικών υποτροφιών ή βραβεία αριστείας σε μετα-
πτυχιακούς φοιτητές σύμφωνα με απόφαση της Συνέλευσης του Τμήματος και μετά από εισήγηση της Σ.Ε.
του προγράμματος. Οι υποτροφίες θα δίνονται με βάση
ακαδημαϊκά ή άλλα αντικειμενικά κοινωνικά κριτήρια,
σύμφωνα με απόφαση της Συνέλευσης του Τμήματος
και θα εγγράφονται στον εγκεκριμένο προϋπολογισμό
του Προγράμματος.
1.7. Διάρκεια Σπουδών
Η μέγιστη διάρκεια για την απόκτηση του Δ.Μ.Σ. είναι
η διπλάσια από την προβλεπόμενη κανονική διάρκεια
φοίτησης στην εκάστοτε υπουργική απόφαση που διέπει
τη λειτουργία του Π.Μ.Σ. Οποιαδήποτε παράταση του
κανονικού χρόνου φοίτησης εγκρίνεται από τη Συνέλευση του Τμήματος μετά από τεκμηριωμένη αίτηση
του φοιτητή και σχετική εισήγηση της Σ.Ε.
Μερική φοίτηση σπουδών δύναται να αιτηθεί φοιτητής που εργάζεται αποδεδειγμένα. Η άδεια για μερική
φοίτηση σπουδών μεταπτυχιακού φοιτητή χορηγείται
μετά από εισήγηση της Σ.Ε. και απόφαση της Συνέλευσης
του Τμήματος και δεν μπορεί η συνολική διάρκεια των
σπουδών να είναι μεγαλύτερη από την προβλεπόμενη
κανονική διάρκειας σπουδών, ήτοι τα τέσσερα έτη. Κατά
τη διάρκεια της μερικής φοίτησης σπουδών, ο μεταπτυχιακός φοιτητής μπορεί να εγγράφεται και να παρακο-
λουθεί μαθήματα ή σεμινάρια που αντιστοιχούν σε 15
πιστωτικές μονάδες το εξάμηνο.
Αναστολή σπουδών μεταπτυχιακού φοιτητή χορηγείται μετά από εισήγηση της Σ.Ε. και απόφαση της
Συνέλευσης του Τμήματος για εξαιρετικά σοβαρούς
λόγους (π.χ. απειλητικά για τη ζωή προβλήματα υγείας,
μακροχρόνια νοσηλεία, επαπειλούμενη εγκυμοσύνη,
ανάληψη εργασίας σε απομακρυσμένη περιοχή κ. ά)
και δεν μπορεί να είναι διάρκειας μεγαλύτερης των δύο
συνεχόμενων ακαδημαϊκών εξαμήνων ούτε μικρότερης
του ενός εξαμήνου. Κάθε μεταπτυχιακός φοιτητής έχει
δικαίωμα να ζητήσει, με αίτησή του στη Σ.Ε., αναστολή
φοίτησης. Το αίτημα για αναστολή σπουδών πρέπει να
υποβάλλεται πριν την έναρξη του εξαμήνου. Το εξάμηνο
ή τα δύο εξάμηνα που ο φοιτητής βρίσκεται σε αναστολή
σπουδών δεν προσμετρώνται ως χρόνος φοίτησης.
Ο μεταπτυχιακός φοιτητής που θα ενεργοποιήσει εκ
νέου τη φοίτησή του είναι υποχρεωμένος να παρακολουθήσει όλα τα μαθήματα στα οποία δεν είχε αξιολο-
γηθεί επιτυχώς πριν από την αναστολή της φοίτησής
του. Ο μεταπτυχιακός φοιτητής ο οποίος λαμβάνει άδεια
αναστολής φοίτησης, όταν επαναλάβει τη φοίτησή του,
εξακολουθεί να υπάγεται στο καθεστώς φοίτησης του
χρόνου εγγραφής του ως μεταπτυχιακός φοιτητής. Κατά
τη διάρκεια της αναστολής αίρεται η φοιτητική ιδιότητα
και αναστέλλονται όλα τα σχετικά δικαιώματα.
1.8. Παρακολούθηση Μαθημάτων και όροι διαγραφής
Προκειμένου να διδαχθεί ένα μάθημα κατ’ επιλογή
υποχρεωτικό, αυτό πρέπει να επιλεγεί τουλάχιστον από
πέντε (5) φοιτητές. Το σεμινάριο διπλωματικής εργασίας
μπορεί να υλοποιηθεί ακόμη και με έναν φοιτητή λόγω
της ιδιαιτερότητας και της ερευνητικής φύσης του. Η
παρακολούθηση των μαθημάτων στο Π.Μ.Σ. είναι υποχρεωτική, όμως ο φοιτητής μπορεί να απουσιάσει έως
και στο 1/3 των ωρών διδασκαλίας του (ήτοι 13 ώρες).
Τα μαθήματα λόγω της σεμιναριακής και εργαστηριακής φύσης τους δύνανται να διαιρούνται σε δύο επιμέ-
ρους τμήματα παρακολούθησης, εάν οι εγγραφέντες σε
αυτά είναι πάνω από 20 μεταπτυχιακοί φοιτητές.
Η Συνέλευση του Τμήματος μπορεί επίσης να επιβάλει
στο μεταπτυχιακό φοιτητή την παρακολούθηση μαθημάτων προπτυχιακού επιπέδου, στην περίπτωση που θα
κρίνει ότι η κατάρτισή του δεν είναι επαρκής.
Η Συνέλευση του Τμήματος μπορεί να θεωρήσει ότι
ένα μάθημα δεν διδάχτηκε και να ζητήσει την επαναφοίτηση του μεταπτυχιακού φοιτητή σε επόμενο εξάμηνο
σε περίπτωση που σημειώσει αδικαιολόγητες απουσίες
πέραν του 1/3 των υποχρεωτικών ωρών παρακολούθησής του. Ο φοιτητής που παρουσιάζει μη επαρκή πρόοδο
(π.χ. ελλιπής συμμετοχή στην εκπαιδευτική διαδικασία,
αποτυχία στην εξέταση του μαθήματος κατά την κανονική εξεταστική περίοδο και την επαναληπτική κ.ά), δια-
πράττει το αδίκημα της λογοκλοπής ή εκδηλώνει συμπεριφορά που προσβάλλει την ακαδημαϊκή δεοντολογία
σύμφωνα με την κείμενη νομοθεσία, παραπέμπεται στην
Συνέλευση του Τμήματος με το ερώτημα της διαγραφής από τα μητρώα του Τμήματος. Επίσης ο φοιτητής
διαγράφεται σε περίπτωση μη καταβολής των διδάκτρων
του εξαμήνου φοίτησής του ή σε περίπτωση μη δήλωσης
μαθημάτων εξαμήνου, εκτός και εάν έχει εγκριθεί προσωρινή αναστολή σπουδών. Ο φοιτητής που δεν ολοκληρώ-
νει τη διπλωματική του εργασία μετά την εξάντληση του
μέγιστου χρόνου φοίτησής του, ήτοι τα 4 έτη, παραπέμπεται στη Συνέλευση του Τμήματος με το ερώτημα της
διαγραφής από τα μητρώα του Τμήματος λαμβάνοντας
υπόψη την πορεία προόδου του και την εισήγηση της Σ.Ε.
1.9. Εκπόνηση Μεταπτυχιακής Διπλωματικής Εργασίας
Οι φοιτητές στο Γ’ εξάμηνο καλούνται από τη Γραμματεία του Π.Μ.Σ. να υποβάλουν αίτημα για εκπόνηση
διπλωματικής εργασίας, εφόσον έχουν ολοκληρώσει με
επιτυχία 60 ECTS. Στο αίτημα αυτό αναγράφονται:
(α) τουλάχιστον 2 προτεινόμενες ερευνητικές θεματικές, συναφείς με το αντικείμενο του Π.Μ.Σ. τις οποίες
ενδιαφέρονται να μελετήσουν,
(β) τουλάχιστον 2 προτεινόμενοι επιβλέποντες καθηγητές που θα μπορούσαν να υποστηρίξουν αυτές τις
ερευνητικές θεματικές.
Στη συνέχεια η Σ.Ε. συζητά τις προτάσεις των φοιτητών και τους κατανέμει στους επιβλέποντες καθηγητές
λαμβάνοντας υπόψη τις προτιμήσεις των φοιτητών, τη
διαθεσιμότητα των καθηγητών καθώς και τα ερευνητικά
τους ενδιαφέροντα. Ένας καθηγητής δεν μπορεί να επιβλέψει περισσότερες από 6 μεταπτυχιακές διπλωματικές
εργασίες. Μετά από αιτιολογημένη απόφαση της Σ.Ε. η
επίβλεψη διπλωματικών εργασιών δύναται να ανατεθεί
και σε μέλη Δ.Ε.Π., ή Ε.ΔΙ.Π του Τμήματος ή άλλων Τμημάτων του Πανεπιστημίου Κρήτης ή άλλου Ανώτατου
Εκπαιδευτικού Ιδρύματος που δεν έχουν αναλάβει διδακτικό έργο στο Π.Μ.Σ.
Η Συνέλευση του Τμήματος εγκρίνει τον Επιβλέποντα
Καθηγητή κάθε φοιτητή μετά από σχετική εισήγηση της
Σ.Ε. Στην περίπτωση που δεν κατατεθεί πρόταση θέματος εντός των χρονικών ορίων που ορίζει η πρόσκληση
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1025/12.02.2024
της Γραμματείας, η Σ.Ε. ορίζει τον Επιβλέποντα Καθηγητή, που στην συνέχεια σε συνεννόηση με τον φοιτητή
ορίζουν το θέμα.
Η μορφή της μεταπτυχιακής διπλωματικής εργασίας ακολουθεί είτε τις αρχές ακαδημαϊκής γραφής της
American Psychological Association (ΑPA) είτε τις αντίστοιχες αρχές που περιλαμβάνονται στο εγχειρίδιο του
Θ. Γ. Παππά, Η Μεθοδολογία της Επιστημονικής Έρευνας στις Ανθρωπιστικές Επιστήμες (Αθήνα: Καρδαμίτσα,
2016) και όποιες ειδικότερες προσαρμογές θεσπίσει η
Σ.Ε. του Π.Μ.Σ. ανάλογα με το γνωστικό αντικείμενο, στο
οποίο εκπονείται η εργασία.
Μετά την εκπόνηση της μεταπτυχιακής διπλωματικής
εργασίας ο επιβλέπων καθηγητής αιτείται στη Σ.Ε. τη
συγκρότηση τριμελούς εξεταστικής επιτροπής ενώπιον
της οποίας υποστηρίζεται η μεταπτυχιακή διπλωματική
εργασία. Η Σ.Ε. προτείνει τα μέλη τα τριμελούς εξεταστικής επιτροπής τα οποία στη συνέχεια ορίζει η Συνέλευση
του Τμήματος. Η τριμελής επιτροπή αποτελείται από τον
επιβλέποντα και δύο άλλα μέλη (το ένα μέλος της τριμελούς επιτροπής μπορεί να είναι ερευνητής ή διδάσκων
στο Π.Μ.Σ. εκτός του οικείου Τμήματος), σύμφωνα με όσα
ορίζονται στον παρόντα Κανονισμό και στην παρ. 3 του
άρθρου 11 του Κανονισμού Προγραμμάτων Μεταπτυχιακών Σπουδών του Πανεπιστημίου Κρήτης (Β’ 5941/2023).
Μετά την εκπόνηση της μεταπτυχιακής διπλωματικής
εργασίας, ο μεταπτυχιακός φοιτητής υποβάλλει στον
επιβλέποντα και στα άλλα δύο μέλη της τριμελούς εξεταστικής επιτροπής αντίγραφα της τελικής μεταπτυχιακής
διπλωματικής εργασίας. Ο μεταπτυχιακός φοιτητής είναι
υποχρεωμένος να καταθέσει στην τριμελή εξεταστική
επιτροπή την τελική μορφή της μεταπτυχιακής διπλωματικής εργασίας σε διάστημα όχι μικρότερο από 10
ημέρες πριν την τελική υποστήριξή της για έλεγχο λογοκλοπής. Η λογοκλοπή δύναται να τεκμηριωθεί και με
τη χρήση εξειδικευμένων λογισμικών ανίχνευσής της
[παρ. 3γ του άρθρου 18 και άρθρο 4 του Κανονισμού
Προγραμμάτων Μεταπτυχιακών Σπουδών του Πανεπιστημίου Κρήτης (Β’ 5941/2023)].
Κατά τη διαδικασία εξέτασης της μεταπτυχιακής διπλωματικής εργασίας, η τριμελής επιτροπή συνεκτιμά
και αξιολογεί τα εξής:
1. Τη γενική αναλυτική και συνθετική ικανότητα του
φοιτητή,
2. την επαρκή βιβλιογραφική τεκμηρίωση του θέματος,
3. τον πλούτο, την ποιότητα και την αξιοπιστία των
βιβλιογραφικών πηγών,
4. τη μεθοδολογία που ακολουθήθηκε για τη διερεύνηση του θέματος,
5. τον τρόπο επεξεργασίας και ανάλυσης των στοιχείων της έρευνας σε σχέση με το αντικείμενο της μελέτης,
6. την επιστημονική συμβολή της διπλωματικής εργασίας,
7. τη σαφήνεια ως προς τη διατύπωση των στόχων ερωτημάτων - υποθέσεων της μελέτης καθώς και των
νοημάτων,
8. τη γενικότερη ποιότητα και σαφήνεια των νοημάτων
της εργασίας.
Μετά την επιτυχή υποστήριξη της διπλωματικής εργασίας ο υποψήφιος υποχρεούται να καταθέσει ένα αντί-
τυπο σε ψηφιακή μορφή στη Γραμματεία του Τμήματος.
Σε περίπτωση αρνητικής κρίσης, υπάρχει η δυνατότητα
επανυποβολής της εργασίας εντός 2 μηνών, προκειμένου ο μεταπτυχιακός φοιτητής να βελτιώσει την εργασία
σύμφωνα με τις υποδείξεις της τριμελούς επιτροπής.
Σε περίπτωση δεύτερης αρνητικής κρίσης, καθώς και
σε περίπτωση διαπιστωμένης λογοκλοπής, ο φοιτητής
αποκλείεται από τη χορήγηση του Διπλώματος Μεταπτυχιακών Σπουδών και διαγράφεται από το Π.Μ.Σ.
1.10. Προσωπικό του Π.Μ.Σ.
Α) Διδάσκοντες του Π.Μ.Σ..
Τη διδασκαλία των μαθημάτων και την επίβλεψη των
μεταπτυχιακών διπλωματικών εργασιών μπορούν να
αναλαμβάνουν όσοι προβλέπονται από το άρθρο 83
του ν. 4957/2022 και τον εσωτερικό κανονισμό μεταπτυχιακών σπουδών του Πανεπιστημίου Κρήτης. Το διδα-
κτικό έργο ανατίθεται από τη Συνέλευση του Τμήματος,
κατόπιν εισήγησης της Σ.Ε. του Π.Μ.Σ., όπως ορίζεται
από την κείμενη νομοθεσία, στις ακόλουθες κατηγορίες
διδασκόντων:
α) Διδάσκοντες που είναι μέλη Διδακτικού Ερευνητικού Προσωπικού (Δ.Ε.Π.), Ειδικού Εκπαιδευτικού
Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνικού Εργαστηριακού
Προσωπικού (Ε.Τ.Ε.Π.) του Τμήματος ή άλλων Τμημάτων
του ίδιου ή άλλου Ανώτατου Εκπαιδευτικού Ιδρύματος
(Α.Ε.Ι.) ή Ανώτατου Στρατιωτικού Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των
νόμιμων υποχρεώσεών τους (όπως ορίζει η παρ. 1 του
άρθρου 83 του ν. 4957/2022),
β) Διδάσκοντες που είναι ομότιμοι Καθηγητές ή αφυπηρετήσαντα μέλη Δ.Ε.Π. του Τμήματος ή άλλων Τμημά-
των του ιδίου ή άλλου Α.Ε.Ι.,
γ) συνεργαζόμενους καθηγητές,
δ) εντεταλμένους διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
Όλες οι κατηγορίες διδασκόντων αμείβονται αποκλειστικά από τους πόρους του Π.Μ.Σ. σύμφωνα με τις ισχύ-
ουσες κάθε φορά νομοθετικές διατάξεις και κανονισμούς
του Πανεπιστημίου Κρήτης. Οι διδάσκοντες μπορούν
να λαμβάνουν οικονομική αμοιβή εφόσον πληρούν τις
προϋποθέσεις της κείμενης νομοθεσίας. Το ύψος της
οικονομικής αμοιβής καθορίζεται κάθε έτος από την Σ.Ε.
του Π.Μ.Σ. και μετά από απόφαση της Συνέλευσης του
Τμήματος, λαμβάνοντας υπόψη τους περιορισμούς της
παρ. 1 του άρθρου 83 του ν. 4957/2022 και τον Κανονισμό αποδοχών για την παροχή διδακτικού έργου στο
Πανεπιστήμιο Κρήτης (Β’ 5643/2022).
Β) Προσκεκλημένοι ομιλητές.
Ως προσκεκλημένοι ομιλητές, που μπορούν να συμμετάσχουν στη διδασκαλία ενός μεταπτυχιακού μαθή-
ματος με μία σύντομης διάρκειας διδακτική παρέμβαΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1025/12.02.2024
ση διάρκειας 3 - 9 ωρών, ορίζονται οι καθηγητές άλλων
Τμημάτων εκτός του οικείου Τμήματος ή Πανεπιστημίου αλλά και όσοι έχουν διδακτορικό δίπλωμα ή έχουν
τεκμηριωμένα αναπτύξει εξειδικευμένη επαγγελματική
εμπειρία σε μία από τις ειδικεύσεις του Π.Μ.Σ. χωρίς να
κατέχουν απαραίτητα Διδακτορικό Δίπλωμα.
Όσοι συμβάλλουν στο διδακτικό έργο του Π.Μ.Σ. ως
προσκεκλημένοι ομιλητές, οι οποίοι δεν είναι μέλη του
Πανεπιστημίου Κρήτης, μπορούν να λαμβάνουν επιμίσθιο και να καλύπτονται τα έξοδα μετακίνησης ή/και
ημερήσιας αποζημίωσης. Ο αριθμός των προσκεκλημένων ομιλητών στο Π.Μ.Σ. καθώς και το ύψος της αμοιβής
καθορίζονται κάθε έτος από την Σ.Ε. του Π.Μ.Σ και εγκρίνονται από τη Συνέλευση του Τμήματος, σύμφωνα με τις
διατάξεις της παρ. 1 του άρθρου 83 του ν. 4957/2022 και
τον Κανονισμό αποδοχών για την παροχή διδακτικού
έργου στο Πανεπιστήμιο Κρήτης (Β’ 5643/2022).
Γ) Προσωπικό γραμματειακής ή/και τεχνολογικής υποστήριξης.
Το προσωπικό που αναλαμβάνει τη γραμματειακή
ή τεχνολογική υποστήριξη του Π.Μ.Σ ορίζεται από τη
Σ.Ε. του Π.Μ.Σ. και εγκρίνεται από την Συνέλευση του
Τμήματος. Το προσωπικό αυτό, εφόσον είναι μέλος του
Πανεπιστημίου Κρήτης, δύναται να λάβει επιμίσθιο για
το έργο του μόνο εάν το έργο που θα προσφέρει είναι
πέρα από τις τυπικές υποχρεώσεις του και το ωράριο του.
Το ύψος του επιμισθίου ή της αμοιβής (για προσωπικό
εκτός Πανεπιστημίου Κρήτης) εισηγείται η Σ.Ε. του Π.Μ.Σ
και εγκρίνει με απόφασή της η Συνέλευση του Τμήματος.
1.11. Καταβολή τελών φοίτησης.
Το ύψος των τελών φοίτησης ορίζεται σε 1.500 Ευρώ
ανά έτος και 3.000 Ευρώ για το σύνολο των δύο ετών για
κάθε φοιτητή που δεν απαλλάσσεται από αυτά. Το ύψος
αυτό δύναται να τροποποιείται ανάλογα με τις αποφάσεις της Συνέλευσης του Τμήματος και όσα ορίζουν οι
κείμενες διατάξεις. Το ποσό αυτό καταβάλλεται τμηματικά σε προκαταβολή και τέσσερις ισόποσες δόσεις, οι
οποίες καταβάλλονται στην αρχή κάθε εξαμήνου φοίτησης. Η διαδικασία της τμηματικής καταβολής ακολουθεί-
ται ανεξάρτητα από το πρόγραμμα πλήρους ή μερικής
φοίτησης που ακολουθεί ο φοιτητής. Σε περίπτωση αναστολής σπουδών επιτρέπεται η μη καταβολή της δόσης
των τελών φοίτησης για το εξάμηνο που έχει ζητηθεί
αναστολή, εκτός και αν πρόκειται για το Α’ εξάμηνο σπουδών. Η αντίστοιχη δόση καταβάλλεται στο εξάμηνο που
θα επανέλθει ο φοιτητής. Οι φοιτητές είναι υποχρεωμένοι να καταβάλουν κάθε δόση των τελών φοίτησης πριν
την έναρξη της πρώτης εβδομάδας μαθημάτων του κάθε
εξαμήνου, άλλως δεν έχουν δικαίωμα δήλωσης μαθημάτων στο εξάμηνο αυτό. Εάν ένας φοιτητής δεν καταβάλει
την προβλεπόμενη δόση των τελών φοίτησης για δύο
συνεχόμενα εξάμηνα, η Σ.Ε. εισηγείται στη Συνέλευση
του Τμήματος τη διαγραφή του από τα μητρώα του Τμήματος. Από τα τέλη φοίτησης απαλλάσσονται οι φοιτητές
που τυγχάνουν απαλλαγής σύμφωνα με τις διατάξεις του
άρθρου 86 του ν. 4957/2022 για το δικαίωμα δωρεάν
φοίτησης. Οι φοιτητές αιτούνται για απαλλαγή από τα
τέλη φοίτησης ανά έτος, εφόσον πληρούν κριτήρια που
θέτει η κείμενη νομοθεσία και δεν ξεπερνούν το 30%
των εγγεγραμμένων φοιτητών του έτους φοίτησής τους.
1.12. Λοιπά ζητήματα.
Για οποιοδήποτε ζήτημα δεν καλύπτει ο παρών Κανονισμός ακολουθείται ό,τι προβλέπει ο Κανονισμός
Μεταπτυχιακών Σπουδών του Πανεπιστημίου Κρήτης
και η κείμενη νομοθεσία.
Παράρτημα της υπ’ αρ. 508ης/23-11-2023 απόφασης
της Συγκλήτου του Πανεπιστημίου Κρήτης «Τροποποίηση της υπ’ αρ. 6778/23.05.2018 (Β’ 2139) απόφασης ίδρυ-
σης και της υπ’ αρ. 8007/13.06.2018 (Β’ 2586) απόφασης
έγκρισης του κανονισμού σπουδών του Προγράμματος
Μεταπτυχιακών Σπουδών με τίτλο «Επιστήμες της Αγωγής: Τέχνη και Εκπαίδευση» του Παιδαγωγικού Τμήματος
Προσχολικής Εκπαίδευσης του Πανεπιστημίου Κρήτης,
σύμφωνα με τον ν. 4957/2022».
Σύντομη περιγραφή των μαθημάτων
Κωδικός
ΤΧΕ 101
Τίτλος
Μεθοδολογία έρευνας προχωρημένου επιπέδου
Κατηγορία
Υποχρεωτικό μάθημα κορμού
ECTS
Περιγραφή
Το μάθημα στοχεύει στην εισαγωγή των μεταπτυχιακών φοιτητών/τριών σε προχωρημένες έννοιες και θεωρητικές- επιστημολογικές
προσεγγίσεις των μεθοδολογιών και μεθόδων έρευνας (κυρίως ποιοτικών) συμπεριλαμβανομένων και των βασισμένων στην τέχνη
μεθόδων έρευνας στο γνωστικό πεδίο της τέχνης και εκπαίδευσης για την απόκτηση των γνώσεων εκείνων, οι οποίες θα τους/τις
βοηθήσουν: (α) να κατανοούν και να αξιολογούν κριτικά τα αποτελέσματα σχετικών παιδαγωγικών ερευνών και (β) να αναλαμβάνουν
οι ίδιοι/ες σχετικές παιδαγωγικές έρευνες. Με την επιτυχή ολοκλήρωση του μαθήματος ο/η φοιτητής/τρια θα είναι σε θέση να:
• Κατανοεί τις βασικές αρχές που διέπουν την έρευνα στην εκπαίδευση.
• Έχει αποκτήσει εξοικείωση με την μεθοδολογική-ερευνητική ορολογία, ώστε να είναι σε θέση να κατανοεί τα πορίσματα των
παιδαγωγικών ερευνών.
• Γνωρίζει και να εφαρμόζει τις μεθόδους δειγματοληψίας και συλλογής ερευνητικών δεδομένων.
• Έχει γνώση των βασικών αρχών μεθοδολογικού σχεδιασμού (κυρίως ποιοτικού) της παιδαγωγικής έρευνας.
• Κατανοεί βασικές μεθόδους ανάλυσης ερευνητικών δεδομένων.
• Ερμηνεύει και αξιολογεί τα συμπεράσματα/ευρήματα των ερευνητικών δεδομένων.
• Σχεδιάζει μία ερευνητική πρόταση.
• Έχει γνώση του τρόπου συγγραφής ερευνητικών εργασιών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1025/12.02.2024
Κωδικός
ΤΧΕ 102
Τίτλος
Τέχνη και Εκπαιδευτική Πράξη: Σύγχρονα Θέματα και Προσεγγίσεις
Κατηγορία
Υποχρεωτικό μάθημα κορμού
ECTS
Περιγραφή
Το μάθημα στοχεύει:
- στη μελέτη σύγχρονων θεωριών που συγκροτούν το υπόβαθρο της «ενσωμάτωσης των τεχνών» στις διδακτικές διαδικασίες
- στη διατύπωση κριτηρίων σχεδιασμού δραστηριοτήτων τέχνης κατάλληλες να ενσωματωθούν στην εκπαίδευση
- στην κατάκτηση βασικών μεθοδολογικών αρχών της εφαρμογής των δραστηριοτήτων αυτών στην προσχολική και σχολική τάξη.
Οι φοιτήτριες/ές έρχονται σε επαφή με τις διάφορες μορφές της αισθητικής έκφρασης (θεατρική δράση, εικαστικά, μουσική, σωματική
έκφραση - ψυχοκίνηση, συμβολικός λόγος, εκφραστική χρήση πολυμέσων), σε θεωρητικό, βιωματικό και μεθοδολογικό επίπεδο και
συνειδητοποιούν την πολυ-πρισματική και ολιστική διάσταση της ενσωμάτωσης των τεχνών. Στο μάθημα περιέχονται:
- Ορολογία, σχετική με το επιστημολογικό πλαίσιο της ενσωμάτωσης των τεχνών στις διαδικασίες διδασκαλίας και μάθησης
- Εφαρμογή μοντέλων δραστηριοτήτων ενσωμάτωσης των τεχνών
- Μελέτη των διαφορετικών εκπαιδευτικών ρόλων που αποδίδονται στις τέχνες
- Ανάλυση στόχων που μπορούν να επιτευχθούν μέσω των δραστηριοτήτων τέχνης
- Μελέτη μεθοδολογικών ζητημάτων (σύγχρονες έρευνες και τάσεις, στάση του παιδαγωγού, οργάνωση και είδη δραστηριοτήτων
τέχνης, αξιολόγηση, οι τέχνες στο Δ.Ε.Π.Π.Σ., κ.ά.).
Κωδικός
ΤΧΕ 201
Τίτλος
Λογοτεχνία και Εκπαίδευση
Κατηγορία
Μάθημα κατ’ επιλογήν Υποχρεωτικό
ECTS
Περιγραφή
Το μάθημα αποσκοπεί να εξετάσει τους τρόπους που η λογοτεχνία ως αισθητικό και γνωστικό αντικείμενο δύναται να αξιοποιηθεί στον
χώρο της εκπαίδευσης. Ξεκινά κάνοντας αναφορά στη θεωρία της πρόσληψης / αναγνωστικής ανταπόκρισης, η οποία προσδιορίζεται
ως το εφαλτήριο για την επαφή του παιδιού / εφήβου με τη λογοτεχνία στο πλαίσιο του σχολείου. Έπειτα, εστιάζεται στη διάδραση
ανάμεσα στην παιδική / εφηβική λογοτεχνία και τη λογοτεχνία που απευθύνεται σε ενηλίκους, αναδεικνύοντας μεταξύ τους συνάφειες
και δυναμικές αλληλοτροφοδότησης. Στη συνέχεια, επικεντρώνεται σε ζητήματα, όπως η ιδεολογία, η λογοκρισία και ο Κανόνας σε
συνάρτηση με τα λογοτεχνικά κείμενα που χρησιμοποιούνται στα τρέχοντα προγράμματα σπουδών. Επίσης, διερευνά την έννοια
του λογοτεχνικού είδους, ανιχνεύοντας τον τρόπο που εισάγεται στα συμφραζόμενα του μαθήματος της λογοτεχνίας, καθώς και τα
αισθητικά ρεύματα που σφράγισαν την ιστορία της λογοτεχνίας και την παρουσία στα σχολικά εγχειρίδια.
Τέλος, συζητά τη συμβολή της διακειμενικής και διακαλλιτεχνικής προσέγγισης ως προς τη διδακτική της λογοτεχνίας και την καλύτερη
πρόσληψη των παραπάνω όψεων του λογοτεχνικού φαινομένου από τους μαθητές – αναγνώστες.
Κωδικός
ΤΧΕ 202
Τίτλος
Θέατρο και Εκπαίδευση
Κατηγορία
Μάθημα κατ’ επιλογήν Υποχρεωτικό
ECTS
Περιγραφή
Αντικείμενο μελέτης του μαθήματος αυτού είναι η τέχνη του θεάτρου και οι δυνατότητες ανάδυσής του στον χώρο της εκπαίδευσης.
Στους μαθησιακούς στόχους του μαθήματος περιλαμβάνεται η εμβάθυνση των φοιτητών σε πεδία σχετικά με τα μορφολογικά και τα
δομικά συστατικά της θεατρικής τέχνης, την ιστορία του θεάτρου, το δραματικό κείμενο και τους τρόπους δραματουργικής ανάλυσης
και επεξεργασίας του, τη θεατρική σκηνοθεσία και τα στοιχεία που συνθέτουν τη θεατρική παράσταση. Στόχος του μαθήματος είναι η
εξοικείωση των φοιτητών με σημαντικές θεωρίες του θεάτρου, οι οποίες θα τους επιτρέψουν να αναπτύξουν ερευνητικές μεθόδους
μελέτης του. Στόχος του μαθήματος είναι, επίσης, η διερεύνηση των τρόπων, με τους οποίους το θέατρο μπορεί να αναδυθεί και
να αξιοποιηθεί στον χώρο της εκπαίδευσης είτε ως μια αυτοδύναμη μορφή τέχνης είτε ως μέσο αισθητικής αγωγής είτε ακόμη ως
μέσο προσέγγισης ποικίλων γνωστικών αντικειμένων. Οι φοιτητές αναμένεται να μάθουν να αξιοποιούν με επάρκεια τις θεωρίες που
πλαισιώνουν το θέατρο στην εκπαίδευση προκειμένου να είναι σε θέση να εμβαθύνουν σε θέματα διασκευής, γραφής και επεξεργασίας
δραματικών κειμένων, όπως και σε θέματα οργάνωσης και σχεδιασμού θεατρικών παραστάσεων για τον χώρο της εκπαίδευσης.
Παράλληλα, καθίστανται ικανοί να διεξαγάγουν έρευνα σχετικά με το εφαρμοσμένο θέατρο στις διάφορες εκδοχές του προκειμένου να
διερευνηθούν σε βάθος οι δυνατότητες αξιοποίησης του στην εκπαίδευση.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1025/12.02.2024
Κωδικός
ΤΧΕ 203
Τίτλος
Μουσική και Εκπαίδευση
Κατηγορία
Μάθημα κατ’ επιλογή υποχρεωτικό
ECTS
Περιγραφή
Το μάθημα με τίτλο «Μουσική και Εκπαίδευση» στοχεύει:
-στη μελέτη των σύγχρονων θεμάτων και προσεγγίσεων της μουσικής στην εκπαίδευση,
-στην ενσωμάτωση δραστηριοτήτων μουσικής στο σύνολο των προγραμμάτων σπουδών,
-στην ανάλυση των χαρακτηριστικών που πρέπει να διέπουν τις δραστηριότητες ενσωμάτωσης της μουσικής και
-στη μελέτη των μεθοδολογικών αρχών που πρέπει να τηρούνται όταν εφαρμόζονται δραστηριότητες ενσωμάτωσης της μουσικής.
Στο πλαίσιο του μαθήματος παρουσιάζονται σύγχρονα ερευνητικά δεδομένα σχετικά, με τις αρχές των παιδαγωγικών μουσικών
πρακτικών και ειδικότερα σχετικά με τις πρόσφατα διατυπωμένες αντιλήψεις περί των δραστηριοτήτων τόσο της διδασκαλίας
της μουσικής όσο και της διδασκαλίας μέσω μουσικής. Σε αυτή τη βάση οι φοιτήτριες/ές οδηγούνται σε μία αναθεωρημένη,
εναλλακτική προσέγγιση της μουσικής σε εκπαιδευτικά πλαίσια αγωγής. Με αφορμή μοντέλα δραστηριοτήτων που οι ίδιοι οι φοιτητές
πραγματοποιούν, αναπτύσσονται συζητήσεις πάνω σε θέματα όπως το εύρος των παιδαγωγικών στόχων της ενσωμάτωσης της
μουσικής στην εκπαίδευση, οι προϋποθέσεις και οι τρόποι εφαρμογής των αντίστοιχων δραστηριοτήτων.
Κωδικός
ΤΧΕ 204
Τίτλος
Μουσειακή Αγωγή
Κατηγορία
Μάθημα κατ’ επιλογή υποχρεωτικό
ECTS
Περιγραφή
Σκοπός του μαθήματος είναι να γνωρίσουν οι φοιτητές την εξέλιξη της ανθρώπινης ιστορίας και της πολιτισμικής κληρονομιάς ενός
λαού μέσα από την παρατήρηση και τη μελέτη υλικών τεκμηρίων του παρελθόντος, είτε ως μουσειακών εκθεμάτων είτε ως μνημείων,
που αποτυπώνουν μορφές και εκφράσεις του βίου ανθρώπων στη ροή του χρόνου. Στο μάθημα αυτό οι φοιτητές θα έχουν τη
δυνατότητα να αποκτήσουν γνώσεις, να εκφράσουν σκέψεις και συναισθήματα, να αναπτύξουν δεξιότητες κριτικής σκέψης και διά βίου
μάθησης, ενώ παράλληλα θα έχουν τη δυνατότητα να εξοικειωθούν με ερμηνευτικές προσεγγίσεις των υλικών τεκμηρίων, καθώς θα
επιχειρούν να κατανοήσουν το ιστορικό παρελθόν, του οποίου μαρτυρίες αποτελούν τα υπό μελέτη αντικείμενα. Οι φοιτητές αναμένεται
να μάθουν να παρατηρούν μουσειακά εκθέματα επιχειρώντας να διατυπώνουν ερευνητικές υποθέσεις και ιστορικά αφηγήματα
για τον ρόλο και τη σημασία των εκθεμάτων στη ζωή των ανθρώπων που τα δημιούργησαν και συμβάλλοντας κατ’ επέκταση σε
αναπαραστάσεις του ιστορικού παρελθόντος. Με το μάθημα δίνεται έμφαση στην κατανόηση της ιστορικής αξίας των υπό μελέτη
υλικών καταλοίπων και επομένως στη σύνδεση της Μουσειακής Αγωγής με τη μελέτη της Ιστορίας.
Κωδικός
ΤΧΕ 205
Τίτλος
Κοινωνικό φύλο, τέχνη και εκπαίδευση
Κατηγορία
Μάθημα κατ’ επιλογή υποχρεωτικό
ECTS
Περιγραφή
Στόχος του μαθήματος είναι η επιστημονική προσέγγιση της τέχνης μέσα από το θεωρητικό πρίσμα των σπουδών του φύλου, καθώς
και η διερεύνηση των δυνατοτήτων αξιοποίησης μιας τέτοιας προσέγγισης στο πεδίο της εκπαίδευσης. Το μάθημα επικεντρώνεται σε
ποικίλες μορφές τέχνης, ενώ έμφαση τοποθετείται τόσο στις μεταξύ τους σχέσεις όσο και στο φύλο ως κοινωνική κατασκευή. Στους
μαθησιακούς στόχους του μαθήματος περιλαμβάνεται η εξοικείωση των φοιτητών με: α) τον θεωρητικό λόγο που έχει αναπτυχθεί γύρω
από το φύλο, β) την ιστορία των φύλων, γ) την ανάπτυξη των έμφυλων ταυτοτήτων σε κοινωνικό επίπεδο, δ) τις αναπαραστάσεις των
έμφυλων ταυτοτήτων στην τέχνη, και ε) τις δυνατότητες αξιοποίησης των αναπαραστάσεων αυτών στον χώρο της εκπαίδευσης. Οι
φοιτητές αναμένεται να είναι σε θέση να διακρίνουν και να μελετούν τα στοιχεία που συνθέτουν τις αναπαραστάσεις των έμφυλων ταυτοτήτων σε διάφορες μορφές τέχνης. Αναμένεται, επίσης, να είναι σε θέση να διερευνούν και να αναπτύσσουν τρόπους προσέγγισης των
αναπαραστάσεων αυτών, αλλά και ανάδυσης της παιδευτικής τους δυναμικής στον χώρο της εκπαίδευσης.
Κωδικός
ΤΧΕ 206
Τίτλος
Ελεύθερη Σωματική Έκφραση, Δημιουργική Κίνηση, Χορός και Εκπαίδευση
Κατηγορία
Μάθημα κατ’ επιλογή υποχρεωτικό
ECTS
Περιγραφή
Σκοπός του μαθήματος είναι η μελέτη και εμβάθυνση σε βασικές θεματικές που σχετίζονται με την ελεύθερη σωματική έκφραση, την
κινητική δημιουργικότητα και τον χορό στην εκπαίδευση.
Υπογραμμίζεται η σημασία της ψυχοκινητικότητας του ατόμου στην ολόπλευρη ανάπτυξή του, στην απελευθέρωση της κίνησης
και στην ανάπτυξη της δημιουργικότητας και της φαντασίας του. Συζητούνται τα ρεύματα σωματικής έκφρασης που αναπτύχθηκαν
στην Ευρώπη, δίνεται έμφαση στο παιδαγωγικό ρεύμα και στη σημασία της σωματικής έκφρασης και του χορού στην εκπαίδευση.
Γίνεται σύνδεση της δημιουργικότητας με την κίνηση και τους τρόπους έκφρασης και ανάπτυξης της κινητικής δημιουργικότητας
στην εκπαίδευση. Προσεγγίζονται παραδείγματα χρήσης των νέων τεχνολογιών για την ανάπτυξη της κινητικής δημιουργικότητας
και προγράμματα για την καλλιέργεια του χορού και της κίνησης στην εκπαίδευση. Τέλος, συζητείται η έννοια της αξιολόγησης της
δημιουργικότητας και παρουσιάζονται εργαλεία για την αξιολόγηση της κίνησης και της σχεδίασης.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1025/12.02.2024
Κωδικός
ΤΧΕ 207
Τίτλος
Μάθηση μέσα από έργα τέχνης
Κατηγορία
Μάθημα κατ’ επιλογή υποχρεωτικό
ECTS
Περιγραφή
Σκοπός του μαθήματος είναι να γνωρίσουμε με παιγνιώδεις και βιωματικές μεθόδους, στηριγμένες στην επιστήμη της Μουσειοπαιδαγωγικής, τι είναι τέχνη, τι είναι ένα έργο τέχνης και ποια είναι η σχέση που έχει με την εκπαίδευση σε περιβάλλοντα τυπικής και μη τυπικής
μάθησης, όπως είναι αντίστοιχα τα νηπιαγωγεία και τα μουσεία.
Το μάθημα περιλαμβάνει τις εξής ενότητες:
• Σύντομη εισαγωγή στην ιστορία της τέχνης
• Γνωριμία με μουσεία τέχνης
• Εκπαιδευτικές δράσεις μουσείων τέχνης
• Δημιουργία εκπαιδευτικών δράσεων με αφορμή έργα τέχνης.
Κωδικός
ΤΧΕ 208
Τίτλος
Παιδί και πολιτιστική κληρονομιά
Κατηγορία
Μάθημα κατ’ επιλογή υποχρεωτικό
ECTS
Περιγραφή
Σκοπός του μαθήματος είναι να διερευνήσει τις εκφάνσεις της πολιτιστικής κληρονομιάς (υλική, άυλη, φυσική, ψηφιακή) και τις ευκαιρίες
μάθησης που προσφέρονται για την ερμηνεία της από παιδιά σε πολιτιστικούς χώρους αλλά και στο διαδίκτυο (μουσεία, αρχαιολογικούς και
ιστορικούς χώρους, κήπους, ζωολογικούς κήπους, γεωπάρκα, πλατείες, μνημεία, ψηφιακές πλατφόρμες και μουσεία κ.ά.).
Το μάθημα περιλαμβάνει τις εξής ενότητες:
• Σύντομη εισαγωγή στην πολιτιστική κληρονομιά και στις εκφάνσεις της
• Γνωριμία με τα εργαλεία μάθησης για παιδιά που προσφέρονται από πολιτιστικούς και ψηφιακούς χώρους για την πολιτιστική
κληρονομιά
• Δημιουργία εκπαιδευτικών δράσεων για παιδιά με την πολιτιστική κληρονομιά.
Κωδικός
ΤΧΕ 209
Τίτλος
Προσεγγίσεις της τέχνης μέσα από τη φιλοσοφία με παιδιά (Αισθητικές προσεγγίσεις μέσα από τη φιλοσοφία με παιδιά)
Κατηγορία
Μάθημα κατ’ επιλογή υποχρεωτικό
ECTS
Περιγραφή
Το παρόν μάθημα στοχεύει στην εξοικείωση των φοιτητών με βασικές έννοιες που σχετίζονται με παραδοσιακές και νεότερες αισθητικές
θεωρίες και στην διερεύνηση ζητημάτων σχετικών με τη φιλοσοφία της τέχνης. Μέσα από τεχνικές της φιλοσοφίας με παιδιά οι φοιτητές
αναμένεται να προσεγγίσουν αφενός πώς τα παιδιά : α) αντιλαμβάνονται την τέχνη και το ωραίο, β) έρχονται σε επαφή με το ωραίο, γ)
εκφράζονται και διατυπώνουν απόψεις περί ωραίου νοηματοδοτώντας εκ νέου την τέχνη και αφετέρου πώς οι ίδιοι ως εκπαιδευτικοί
μπορούν να προσεγγίσουν διδακτικά και να συντονίσουν φιλοσοφικούς διαλόγους με τα παιδιά γύρω από ζητήματα τέχνης μέσα στην
τάξη. Οι φοιτητές, δημιουργώντας μια κοινότητα έρευνας, θα εξοικειωθούν με το πώς μπορούν να φιλοσοφήσουν μαζί με τα παιδιά
έχοντας ως ερεθίσματα ποικίλα έργα τέχνης και θα αναστοχαστούν σχετικά με το ρόλο τους ως εκπαιδευτικοί.
Κωδικός
ΤΧΕ 210
Τίτλος
Πρακτική άσκηση: Εργαστηριακή προσέγγιση με μικροδιδασκαλία
Κατηγορία
Μάθημα κατ’ επιλογή υποχρεωτικό
ECTS
Περιγραφή
Στόχος του μαθήματος είναι η καλλιέργεια των γνώσεων και των δεξιοτήτων που απαιτούνται για τη διεξαγωγή διδασκαλίας μέσα από τον
σχεδιασμό, τη διεξαγωγή και τις συστηματικές παρατηρήσεις μικροδιδασκαλιών. Έμφαση τοποθετείται σε στοιχεία της διδασκαλίας όπως
είναι οι συνθήκες και οι προϋποθέσεις του λειτουργικού σχεδιασμού, της διεξαγωγής, της διασφάλισης της ποιότητας και της αξιολόγησης
της διδακτικής-μαθησιακής διαδικασίας. Στο πλαίσιο του μαθήματος οι φοιτητές αναμένεται ότι θα είναι σε θέση να πλαισιώσουν διδακτικά
τις γνώσεις που καλλιεργεί το Π.Μ.Σ. αναφορικά με ποικίλες μορφές τέχνης σε συνάρτηση με την εκπαίδευση και ποικίλες εκπαιδευτικές
πρακτικές. Αναμένεται, επίσης, ότι θα είναι σε θέση να αναστοχάζονται αξιοποιώντας τις γνώσεις αυτές σε συνάρτηση με συγκεκριμένες
πρακτικές σχεδιασμού, διεξαγωγής και αξιολόγησης της διδασκαλίας. Σε ένα πρώτο επίπεδο οι φοιτητές θα γνωρίσουν τις γενικές αρχές
και τις πρακτικές προσεγγίσεις της διδακτικής που σχετίζονται με τον σχεδιασμό της διδασκαλίας, τη διασφάλιση της ποιότητάς της και την
αξιολόγησή της. Σε ένα δεύτερο επίπεδο οι φοιτητές αναμένεται ότι θα είναι σε θέση να παρατηρούν και να καταγράφουν τα δομικά στοιχεία
της διδασκαλίας σε σχέση συγκεκριμένους άξονες παρατήρησης. Αυτό αποσκοπεί στην απόκτηση και τη βελτίωση των διδακτικών τους
δεξιοτήτων, οι οποίες θα ενισχυθούν μέσω βιωματικών προσεγγίσεων, καθώς και στην καλλιέργεια δεξιοτήτων συγκριτικής και ερμηνευτικής
αξιολόγησης και βελτίωσης της διδασκαλίας μέσα από την ανάλυση, τον αναστοχασμό και τον επανασχεδιασμό μικροδιδασκαλιών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1025/12.02.2024
Η απόφαση αυτή να δημοσιευθεί στην Εφημερίδα της Κυβερνήσεως.
Ρέθυμνο, 30 Ιανουαρίου 2024
Ο Πρύτανης
ΓΕΩΡΓΙΟΣ ΚΟΝΤΑΚΗΣ

[Source: 20240201025.pdf | Tokens: 65523]